cyanic-selkie/wikianc huggingface dataset:
複式記帳
凡有交易，當於記之雙行，一則記借方（符：Dr.），一則記貸方（符：Cr.），借貸額同，曰「借而必貸，借貸必侔」.
若甲者銷貨與乙者，而乙者以票付之甲者，則甲之會計當於貸方記「銷售收入」，而借方記「銀行存款」. 乙之會計當於借方記「材料採購」，而貸方記「銀行存款」.
借貸
複式簿記以會計等式為本，若收入、費用之額同，得以下等式：
觀其實，收入、費用之額多異，故得以下等式：
借貸之例
借貸增減之記法，下表之.
設甲者於零六年七月八日銷貨與乙者，而乙者以票付之甲者，則甲以此記之：
銷售收入乃收入之類，記其增，當記貸方. 銀行存款乃資產之類，記其增，當記借方.
乙以此記之：
材料採購乃費用之類，記其增，當記借方. 銀行存款乃資產之類，記其減，當記貸方.
實帳者（資產、負債、業主權益）當於期末（多以月者為期）平數，虛帳者（收益、費用）當於期末計其損益.
達奚珣
達奚珣，洛陽人，唐玄宗朝之官僚也.
開元五年，文史兼優科及第. 開元廿八年，任中書舍人，撰《唐张守珪墓志》. 天寶十一載，歷禮部侍郎、轉吏部侍郎. 官至河南尹.
安祿山上表獻馬三千匹，選將士六千人.
達奚珣覺安祿山有叛意，上書：「諭祿山以進車馬宜俟至冬，官自給夫，無煩本軍. 」
天寶十四載，任河南尹，助封常清抗叛軍，加固城郭. 十二月十二日，安禄山军破东都城，李憕和盧奕被殺，達奚珣降.
天寶十五載正月初一，安禄山称帝，封達奚珣為侍中，以張萬頃接河南尹.
至德二載十二月，达奚珣、陈希烈等二百余人被囚受审. 十二月二十七日，达奚珣等一十八人受刑於子城西南隅獨柳树下.
耶律仁先
耶律仁先，字糺鄰，小名查剌，孟父房之後，南府宰相燕王耶律瑰引之子 ，遼國名臣，官至於越也.
生誕
開泰二年生.
討西夏
十三年，遼興宗討伐西夏，留耶律仁先鎮邊也. 既而，召耶律仁先為契丹行宮都部署，耶律仁先奏請免王子班郎君及諸宮之役也. 十六年，遷北院大王，耶律仁先奏今兩院之籍戶多而富，請免由它府之來助役，遼興宗納其言也.
平叛
九年七月，遼道宗於太子山獵，耶律良奏耶律重元反，上召耶律仁先與之論也. 耶律仁先曰：『耶律重元兇毒，臣固疑之久. 』遼道宗命仁先捕重元，耶律仁先出，並謂上當備之. 耶律仁先未及披掛出，耶律重元已來攻行宮也. 遼道宗欲往南、北院去，仁先曰：『陛下若撇下從獨出，賊必在後，且南、北院大王之心亦不可知也. 』耶律仁先之子耶律撻不也曰：『上其意豈能違之？』仁先怒，乃打其首之. 遼道宗悟耶律仁先之意後，乃以討賊之事悉付之理. 耶律仁先乃將馬車列為營，拆開行馬，作為兵器，耶律仁先將屬吏近侍三十餘騎結陣於行馬外. 及至交戰，賊眾多降. 耶律涅魯古中流矢墜馬，為耶律仁先生擒，耶律重元創而退. 耶律仁先謂五院部蕭塔剌之所居近，亟召之，分遣合諸軍也. 黎明時分，耶律重元帥奚二千人攻行宮，蕭塔剌之兵適至. 耶律仁先料賊勢不能久，俟其餒時再行攻之. 遂負壘陣,伺間奮擊,賊眾崩潰,耶律仁先率兵追殺廿餘里,耶律重元與數騎遁之. 遼道宗攜耶律仁先之手，因言曰：『此亂平，皆汝之功. 』遂加仁先為尚父，進封宋王，為北院樞密使，而親為之製文以褒，又詔畫《灤河戰圖》，以表其功也.
邊境得安
咸雍元年，耶律仁先賞加於越，改封遼王，與耶律乙辛同知北院樞密. 耶律乙辛恃寵幸，違法行事，耶律仁先嘗止之，是以見忌，出貶為南京留守，改封晉王也. 耶律仁先卹煢，禁絕奸惡，宋聞風震懾服. 論者謂自於越耶律休哥後，可令宋人畏服之，惟耶律仁先一人也.
八年，耶律仁先卒，時年六十，遺命家人薄葬之.
父
耶律瑰引，燕王，南府宰相.
子
耶律撻不也，官至侍中，諡曰貞愍.
引據
《遼史·卷九十六·列傳第二十六》
查理·義律
查理·義律者，英吉利國人，乃外交官也. 生於西曆一八零一年八月十五日，殁於一八七五年九月九日. 義律性機變，諳外務亦頗知兵，嘗為英國駐清商務總監. 主理貿易交涉訟事，凡五載. 鴉片邊釁起，義律以海軍上校督英師征清，連陷定海、虎門、寶山、寧波等處. 既與兩廣總督琦善訂「穿鼻草約」，英遂據香港島.
耶律仁先
注
分類:遼列傳
氟
氟，化學元素也，符號為F，原子序九，屬鹵素. 色淡黃，敏於腐蝕，有毒.
性烈，難以自存. 常合二為一，成雙原子分子，稱氟氣. 電負度甲於各元素，鮑林標度下，幾近於四. 常溫之下，已可化合於他物，並生熱.
以性烈故，氟與氟化物，俱可合於貴氣體. 一九六二年，得六氟合鉑酸氙. 嗣後，又得二氟化氙、六氟化氙、三氧化氙、氪氟化物等等.
同位素凡十八，性穩者獨氟十九.
昭武九姓
昭武九姓，九姓胡也，非回鶻九姓.
《隋書》載，昭武九姓之祖為月氏，原居祁連山昭武城，為匈奴所破，遷蔥嶺，分九小國，其王均以昭武為姓. 南北朝時，隸懨噠. 隋時，隸西突厥. 唐定西突厥後，劃入康居都督府，歸安西都護所轄.
昭武之九姓人，善商賈，早通商中國. 外商於唐者，以昭武九姓人最多，以康國人、石國人為主. 亦有立軍功者、文職、樂師、亂臣等.
阮翼宗
大南阮朝翼宗英皇帝，諱時，憲祖次子也，母儀天章皇后范登氏.
明命十年八月廿五降誕，初諱洪任. 庶兄洪保不學無術，憲祖惡之，廢而立洪任. 及憲祖崩，詔立洪任，例更諱時，更元嗣德. 張登桂、武文解、阮知方、林維浹仍為輔政.
時北圻、華南皆大饑，民多為亂. 嗣德七年，洪保謀立，伏誅. 帝奉憲祖遺詔，捕信耶穌教者益嚴，事聞泰西. 十一年，法蘭西、西班牙遣兵來伐，焚嘉定城，取南圻. 官軍敗，乃與兩國定約，賠四百萬兩，割南圻之邊和、嘉定、定祥三省，開沱㶞、廣安、巴喇為通商之埠.
南圻乃世祖中興之地，帝欲贖歸，遣潘清簡、范富庶、魏克憻使法，法皇拿破崙三世弗肯聽. 時法國工業革命方盛，簡歸報帝，欲行改革，帝怒斥之.
十六年，有太平匪吳鯤竄入高平，以衆降. 帝許之. 二十三年，吳鯤反，奪高平省城，復攻北寧. 剿撫翁益謙射殺之，其衆遂潰，分為黃旗、黑旗、白旗之黨. 黑旗匪首劉永福與黃旗匪首黃崇英不睦，以兵傾軋. 帝遣黃繼炎往討之，永福以衆來歸. 遂合大清之師，擒斬崇英.
二十五年，法商塗普義請通商，阮知方斥卻之. 二十六年，法蘭西遣安鄴破河內城，阮知方自害. 帝遣陳廷肅、阮仲合往諭之，安鄴弗聽. 繼炎諭黑旗兵，襲殺安鄴於紙橋. 黎俊、阮文祥使柴棍，與法蘭西統帥游悲黎盟. 乃復得河內之地.
三十五年，法蘭西遣李威利侵北圻，破河內. 帝遣范慎遹如清，清遣唐景崧、徐延旭以兵來救. 劉永福斃威利於紙橋. 事聞法國，遣波滑率大軍來侵，河內、南定、歸仁、海防皆陷. 游悲黎復遣孤拔，以水師陳兵香江. 三十六年六月十六，無子而崩. 二十日，輔政大臣陳踐誠宣其遺詔，以皇長子瑞國公為儲，阮文祥、尊室說廢之，立憲祖幼子洪佚為帝. 諡繼天亨運至誠達孝體健敦仁謙恭明略睿文英皇帝，廟號翼宗，葬謙陵.
幣原喜重郎
幣原喜重郎者，日本國大阪府人. 生於明治五年八月十一日，歿於昭和廿六年三月十日，乃日本第四十四代內閣總理大臣也.
分類:大正列傳 分類:昭和列傳
萬松園
穗之南有萬松園，東臨得勝崗，南朝南村、南田. 滿清之秋，伍秉鑑建其園於番禺萬松山，伍秉鑒者誰也？答曰：「十三行大商也. 」園名「南海伍氏別墅」. 因居萬松山，乃謂之「萬松園」. 後世分「萬松園」之「松」以「木」、「公」二字.
市
斯園夙昔，園內有市，黃髮垂髫，悉為相樂，市肆之人，翕呷炫鬻，殺雞宰豬之聲，觸砧揮刀之律，議價聊發之音，街巷市里，嚮竟以市，今獨得牌坊矣.
史
萬松園，明松林崗地也. 清嘉慶八年，伍秉鑑構地宅於萬松山. 園有小丘，曰「漱珠崗」也. 今萬松園及得勝北之區，是為故園之樞也.
分類:廣州市
白語
白語，白族之語言也，流於雲南大理. 白語子者，亦自謂也. 又謂之民家語. 二零零三年，凡百三十萬人操之. 有聲調. 隸漢藏語系，語族未明. 學界暫置之藏緬語族. 然其語序同乎漢語，主謂賓也，異乎藏緬. 又以辭多漢源，疑似漢語. 印歐章法，在詞在句，而明其系屬，白語未明. 古書僰文. 人民共和國立，創拉丁字.
方言有四，曰南（大理），曰中（劍川），曰北（碧江），曰勒墨. 方言難通，而南中稍通. 碧江有五塞音，脣、舌頭、舌上、正齒、牙，清分全次，濁有次音，韻母兩分，口音、鼻音，聲調有六. 劍川最簡，無濁塞，無舌上，有鼻音，聲調如南，有八，透母或轉脣.
白語韻母有鬆緊對立，單母音多，無陽、入韻，類乎彝語 ，基本語彙，白彝同通. 然鄭張尚芳探之，言漢白同源，追乎上古，漢白同族，稱漢白語族. 白族之中，張海秋等亦認之. 馬提索夫反之，稱其近乎緬彝. 是漢是戎，一時無解，兩方爭論，皆在漢詞，曰漢白同祖，或曰白族借漢.
雖立西字，古字未絕. 民家學人，本族曲藝，皆用僰文. 僰文者，方塊白字也，一如壯、喃，朱明焚劫，明前文獻不傳. 僰文用字，概分四類，如同日文：一曰漢字，音義俱用，二曰借音，無涉字義，三曰托意，白義漢寫，四曰新字，創字而記. 白語多漢辭，猶勝壯越，書漢尤易，故新字尚少. 語氣助詞，音符添口，一如粵字.
西字者，今之官字，一九五八年初定，一九九三年改定. 聲母二十七，韻母三十七，聲調九，可書方言.
月氏
月氏，又曰禺知、禺氏，古西域民族也. 早業遊牧，事玉器貿易，處甘肅之西、新疆以東矣.
張繡
曹操南征，軍淯水，繡等敗舉眾降， 乞徙軍就高道，道由操屯中. 繡又曰：「車少而重，乞得使兵各被甲. 」操信繡，皆聽之. 操納濟妻，繡恨之，操聞其不悅，密有殺繡之計. 計漏，繡乃嚴兵入屯，掩襲操，操不備，子昂、侄安民、將典韋沒. 繡還保穰. 操比年攻之，不克.
或《傅子》言繡有所親胡車兒，勇冠其軍. 操愛其驍健，手以金與之. 繡聞而疑操欲因左右刺之，遂反.
時曹操戰袁紹於官渡，繡從賈詡言，率衆歸操. 操見之，喜，執繡同詡手，與歡宴，為子均取繡女，拜揚武將軍. 繡力戰官渡有功，遷破羌將軍. 從破袁譚於南皮，復增邑凡二千戶. 是時天下戶口減耗，十裁一在，諸將封未有滿千戶者，而繡特多. 從征烏丸於柳城，未至，薨，諡曰定侯. 子泉嗣，坐與魏諷謀反誅，國除.
或《魏略》曰：五官丕數因請會，發怒曰：「君殺吾​​兄，何忍持面視人邪！」繡心不自安，乃自殺.
中央市
中央市屬日本山梨縣也. 處山梨縣國中地方，居甲府盆地之南部.
沿革
平成十八年，中巨摩郡：玉穗町、田富町、東八代郡豐富村合，而爲中央市.
地理
東臨甲府市，南伴西八代郡市川三鄕町，西接南阿爾卑斯市，北臨中巨摩郡昭和町. 有笛吹川、釜無川、淺利川.
它典
分類:中部地方區劃
尚泰久王
琉球國中山王尚泰久，前尚氏六代王也. 神號那之志與茂伊，亦呼曰大世主. 永樂十三年降誕. 尚巴志王七子.
初，巴志王平山北、山南，一統琉球，封泰久於越來. 景泰四年，金福王薨，王子志魯與王弟布里爭位，兩傷俱絕. 金福絕嗣，泰久為衆所推，登大位，遣使如明求封. 七年，代宗遣吏科給事中李秉彝、行人司行人劉儉齎詔至國，諭祭故王金福，冊泰久為琉球國中山王.
王以永樂通寶為模，改鑄大世通寶. 勝連按司阿摩和利與中城按司護佐丸不睦，天順二年，誣以謀反. 王被讒惑，令其伐之，護佐丸自害. 阿摩和利以兵圍首里，欲行篡逆，弗克. 王遣鬼大城往討之，乃伏誅. 時琉球居海道要衝處，商賈輻輳. 王乃鑄萬國津梁之鐘，懸於首里城正殿，以誇耀焉. 四年，薨. 子尚德嗣.
阿里卡
阿里卡者，智利阿里卡省治也. 口十八萬五千餘.
分類:智利地方志
巴黎和會
一戰終，協約國勝，遂召戰勝國赴巴黎，是為巴黎和會. 美國、英國、法國、日本、義大利、比利時、巴西、中華民國、沙特阿拉伯等二十七國與會. 俄國遭拒. 美國威爾遜、英國勞萊喬治、法國克里孟梭輩，主導和會，議懲德國、奧匈帝國、鄂圖曼帝國，保加利亞，史稱之「三巨頭」.
主張
美國倡十四道，曰：
法國倡嚴懲德國.
中華民國倡收山東.
日本所倡，德國以山東予日本.
義大利倡以達爾馬西亞予意大利.
後事
和會時，中國人聞山東之去留，不直錯置，遂有五四風潮. 朝鮮則有三一運動. 又有希土之役. 德國、義大利以失故土，復動兵戎，遂有二戰. 因美國倡「民族自決」，殖民地紛然欲立國，如印度獨立.
劉宋少帝
宋少帝諱義符，小字車兵，劉宋皇帝. 武帝長子也.
永初三年五月癸亥，武帝崩，是日，太子即皇帝位. 大赦. 尊皇太后曰太皇太后. 明年春正月己亥朔，大赦，改元為景平元年.
二年月癸丑，徐羨之等使中書舍人邢安泰弒帝於金昌亭. 帝有勇力，不即受制，突走出昌門，追以門關踣之，致殞. 時年十九. 分類:劉宋本紀
超級少年之圭厲藝
Super Junior-K.R.Y.，韓國樂班，立於二〇〇六年十一月五日.
鏈
分類:超級少年
介子推
介子推者，晉之賢臣也. 初，文公重耳亡於外，子推從之. 至衛，鳧須盜公資糧，野無給，公飢甚，子推乃剮股予之，曰此雀肉，公乃食. 及公立，知其賢，欲引之爲官，辭奉老母不就，隱於綿山，至死不復見. 分類:周列傳
安祿山
安祿山，唐營州柳城胡也，本姓康. 母阿史德，為覡，居突厥中，禱子於軋犖山，而妊. 及生，有光照穹廬，野獸盡鳴，望氣者言其祥. 范陽節度使張仁愿遣搜廬帳，欲盡殺之，匿而免. 母以神所命，遂字軋犖山. 少孤，隨母嫁安延偃. 偃攜以歸國，與將軍安道買亡子偕來，得依其家，故道買子安節厚德偃，約兩家子為兄弟，乃冒姓安，更名祿山.
及長，忮忍多智，善億測人情，通六蕃語，張守珪節度幽州，祿山盜羊而獲，將殺之，呼曰：「公不欲滅兩蕃邪. 何殺我. 」守珪壯其語，釋之，與史思明俱為捉生. 知山川水泉處，嘗以五騎禽契丹數十人，守珪異之，稍益其兵，有討輒剋，拔為偏將. 後以平盧兵馬使擢特進、幽州節度副使. 御史中丞張利貞採訪河北，言祿山能，乃授營州都督、平盧軍使、順化州刺史.
占婆
占婆者，亦曰林邑、環王、占城、占不勞，據南越之南. 其國延袤數千里，西接高棉，東臨大海. 自瓊州水路，順風一日可至； 自福州西南行，十晝夜可至其國.
安祿山
天寶元年，以平盧為節度，祿山為之使，兼柳城太守，押兩蕃、渤海、黑水四府經略使. 明年，入朝，奏對稱旨，進驃騎大將軍. 又明年，代裴寬為范陽節度、河北採訪使，仍領平盧軍. 時宰相李林甫嫌儒臣以戰功進，尊寵間己，請專用蕃將，故玄宗寵祿山益牢，群議不能軋，卒亂天下，林甫啟之也.
占婆
史
占婆之地，原屬百越. 始皇帝定而得其地，屬象郡. 漢滅南越國，以其地為日南郡象林縣. 漢初平三年，象林縣功曹之子區連反，殺縣令，得日南郡以南之地. 漢兵往討之，不克. 連遂自號曰「林邑王」，是為占婆立國之始. 傳數世，無子，立連甥范熊. 熊死，子逸嗣. 逸死，家奴范文殺太子而自立. 晉永和三年，文率其眾伐日南、九真、九德等諸郡，殺傷甚眾. 自是占城始強，屢寇中國.
安祿山
楊貴妃有寵，祿山請為妃養兒，帝許之. 其拜，必先妃後帝，帝怪之，答曰：「蕃人先母後父. 」帝大悅，命與楊銛及三夫人約為兄弟. 由是祿山有亂天下意，六載，進御史大夫，祿山計天下可取，逆謀日熾，引張通儒、李廷堅、平洌、李史魚、獨孤問俗署幕府，以高尚典書記，嚴莊掌簿最，阿史那承慶、安大清、安守忠、李歸仁、孫孝哲、蔡希德、牛廷玠、向潤客、高邈、李欽湊、李立節、崔乾祐、尹子奇、何千年、武令珣、能元皓、田承嗣、田乾真皆拔行伍，署大將. 紿契丹諸酋，殺數千人，獻馘闕下.
帝賜鐵券，封柳城郡公. 又贈延偃范陽大都督，進祿山東平郡王. 九載，兼河北道採訪處置使，又求兼河東，遂拜雲中太守、河東節度使. 既兼制三道，意益侈. 男子凡十一，帝以慶宗為太僕卿，慶緒鴻臚卿，慶長祕書監.
占婆
史
隋大業元年，煬帝以林邑不遣使朝貢，以大將軍劉方為驩州道行軍總管，募兵往擊之，破其都，獲其鑄金廟主十八枚而歸. 王范梵志遣使謝罪，於是朝貢不絕.
安祿山
皇太子及宰相屢言祿山反，帝不信. 是時國忠疑隙已深，建言追還朝，以驗厥狀. 祿山揣得其謀，乃馳入謁，帝意遂安，拜尚書左僕射，詔還鎮. 又請為閑廄、隴右群牧等使，其軍中有功位將軍者五百人，中郎將二千人. 祿山還，乃反范陽，詭言奉密詔討楊國忠，反書聞，中外失色. 明年正月，僭稱雄武皇帝，國號燕，建元聖武，子慶緒王晉，慶和王鄭.
魏諷
魏諷字子京. 沛人也 ，有惑衆才，傾動鄴都，為鍾繇辟西曹掾，然同郡鄭泰之子袤言：「諷奸雄，終必為亂. 」
占婆
史
唐貞觀十九年，林邑相摩訶慢多伽獨弒范鎮龍，覆滅其宗. 國人立諸葛地，更國號「環王」，占婆大亂. 安南都護張舟遣往征，大破之， 占婆遂弱. 五代間，安南人吳權建國於交趾. 占城屢為安南所敗，遂至衰亡.
安祿山
帳下李豬兒者，本降豎，幼事祿山謹甚，使為閹人，愈親信. 祿山腹大垂膝，每易衣，左右共舉之，豬兒為結帶. 雖華清賜浴，亦許自隨. 及老，愈肥，曲隱常瘡. 既叛，不能無恚懼，至是目復盲，俄又得疽疾，尢卞躁，左右給侍，無罪輒死，或箠掠何辱，豬兒尢數，故深怨祿山.
魏諷
建安二十四年九月，曹操征漢中，諷潛結徒黨，又與長樂衞尉陳禕謀襲鄴. 未及期，禕懼，告之太子丕，誅諷，坐死者數十人，連及鍾繇、文欽、楊俊、劉廙、張繡子泉、王粲二子、宋忠等.
占婆
史
宋熙寧二年，安南李常傑來伐，俘王制矩而歸. 新王制麻那欲連宋以抗安南，復為所敗，失的地哩、麻令、布政三州之地. 慶元間，真臘大舉伐占，殺戮殆盡，俘其主以歸，國遂亡，其地悉歸真臘. 嘉定十三年乃得復國. 至元二十一年，復為元所敗，國勢日衰.
明洪武間，占王阿答阿者立. 方是時，阿答阿者英勇好武，占城國力日強. 乃北伐安南，三破其都昇龍，殺陳睿宗. 安南甚懼之，陰結好於占將閣勝. 閣勝於洪武二十三年弒阿答阿者，盡逐其子，遂篡國自立.
永樂五年，明成祖欲伐安南，遣使往告占王占巴的賴. 占王大喜，亦出兵相助. 大明定安南以為郡縣，占城亦得安南南邊鄙之地. 是時，真臘為暹羅所敗，占巴的賴遂伐真臘，殘破其都吳哥而還. 翌年鄭和船至占城，禮之. 占巴的賴薨，孫摩訶賁該嗣. 安南復立國於交趾，深憾昔日亡國之仇，遣兵執占王以歸. 自是占城衰甚，附屬於安南.
成化五年，安南索占城犀象、寶貨，令以事天朝之禮事之. 占城不從，大舉往伐. 七年，破其國，執王槃羅茶全，殘破其都，大肆焚掠，遂據其地. 王弟槃羅茶悅竄居山中，亦為安南所執. 占城遂為安南所併，以其地置交南州. 其後安南封占人於賓童龍，阮聖祖明命十三年廢.
民俗
占婆之人，深目高鼻，髮拳色黑. 俗皆徒跣，以幅布纏身. 冬月衣袍. 婦人椎髻，施椰葉席. 每有婚媾，令媒者齎金銀釧、酒二壺、魚數頭至女家. 於是擇日，夫家會親賓，歌舞相對. 女家請一婆羅門，送女至男家，婿盥手，因牽女授之. 王死七日而葬，有官者三日，庶人一日. 皆以函盛屍，鼓舞導從，輿至水次，積薪焚之. 收其餘骨，王則內金甕中，沉之於海，有官者以銅甕，沉之於海口；庶人以瓦，送之於江. 男女皆截發，隨喪至水次，盡哀而止，歸則不哭. 每七日，然香散花，復哭，盡哀而止. 盡七七而罷，至百日、三年，亦如之. 占婆之都曰「新州」， 梵名「毘闍耶」，即今越南平定省之地也. 其國之民皆信佛，文字類天竺. 自王占巴的賴起，始有信穆斯林者.
蓬帕杜夫人
蓬帕杜夫人者，本名珍妮-安托瓦內特·普瓦松，法蘭西國巴黎人. 生於西曆一七二一年十二月廿九日，殁於一七六四年四月十五日. 其人美姿容，曉書史，通藝文，封蓬帕杜侯爵暨梅納爾公爵夫人，為法王路易十五之姬侍也.
安祿山
因傳疾甚，偽詔立慶緒為皇太子，又矯稱祿山傳位慶緒，乃偽尊太上皇. 既襲偽位，改載初元年. 於是廣平王率師東討，李嗣業將前軍、郭子儀將中軍、王思禮將後軍. 回紇、葉護以兵從. 賊大敗，引而東. 慶緒走鄴郡.
王入洛陽，賊以相州為成安府，太守為尹，改元天和. 部黨攜解，能元皓、高秀巖、王暕、宇文寬皆背賊自歸. 河北諸軍各嬰城守，賊使蔡希德、安雄俊、安太清等以兵攻之.
彼得·斯托雷平
彼得·斯托雷平者，俄羅斯國莫斯科人. 生於西曆一八六二年四月十四日，歿於一九一一年九月十八日，乃俄國行憲第三代首揆也.
占婆列王表
占城國在南越之南，漢初平間立國，傳千二百年，易姓十五，明成化間亡於安南阮主，餘部附阮氏為土司. 又四百載，為阮氏所廢. 下自漢至明占城列王. 有漢名者則錄漢名，無者取梵名. 重名則數世數.
林邑王
一易姓 二易姓 三易姓 四易姓，稱環王
環王
五易姓，稱占城王
戰國
十易姓 十一易姓 真臘滅占城
真臘王
此間真臘人嘗立二國
佛逝國
賓童龍滅佛逝
賓童龍國
真臘滅賓童龍，此後為真臘郡縣十七年
占城復國
闍耶因陀羅跋摩四世之後復國 十三易姓 十四易姓 十五易姓 安南阮主執其王，以其地置交南州. 復封其人於賓童龍，以為土司，又四百載廢之
馬爾他
馬爾他者，南歐之蕞爾小邦也，都瓦萊塔，至大之邑乃比爾基卡拉. 乃地中海上一島國也，有「地中海心臟」之稱，有譽為「歐洲之鄉村」. 國語乃馬爾他語及英語. 其乃歐盟及英聯邦之成員國也. 人多信天主教，亦有信基督新教及希臘正教者. 於迦太基、羅馬帝國之時嘗盛於通商，而後回教帝國一度有之. 西元前十至八世紀，迦太基人遷居於此. 西元一五二三年，醫院騎士團據之數百年，後為法國所逐. 西元十九世紀為英國之殖民地，一九六四年自立，一九七四年位共和國焉. 二零零四年入歐盟.
超級少年演歌社
鏈
分類:超級少年
泰山
泰山，五嶽之長，古曰岱山，稱岱宗，居齊魯之央，濱黃河之南，氣勢磅礴. 方四百廿六平方公里，主峰玉皇頂，高一千五百卅二公尺. 譽為「天下名山第一」.
史
《史記集解》載：「天高不可及，於泰山上立封禪而祭之，冀近神靈也. 」「泰山吞西華，壓南衡，駕中嵩，軼北恆，為五嶽之長. 」
分類:山東省地理
菏澤市
菏澤市，舊曰曹州，屬山東省，菏山雷澤意也. 南北三百餘里，東西二百八十餘里，東北去省治濟南四百八十餘里，去北京千九十里，北与濮陽、西南与商丘河南诸市相接，南接蘇皖，東通嘉祥一百四十六里. 轄七縣二區，口八百六十二萬有奇，治於牡丹區.
二區曰牡丹區、定陶區，七縣曰曹縣、單縣、成武縣、巨野縣、鄆城縣、鄄城縣、東明縣.
它典
分類:山東省區劃
超級少年至樂社
Super Junior-Happy，韓國樂班，立於二〇〇八年六月五日.
鏈
分類:超級少年
福知山市
福知山市處日本京都府.
沿革
昭和十二年，天田郡福知山町爲福知山市. 廿四年，倂天田郡：上豐富村、下川口村、西中筋村. 卅年，倂天田郡：上六人部村、中六人部村、下六人部村、上川口村、三嶽村、金谷村、金山村、雲原村. 卅一年，倂何鹿郡佐賀村之一部. 而何鹿郡廢.
地理
東鄰舞鶴市、綾部市、船井郡京丹波町，南至兵庫縣丹波篠山市、同縣丹波市，西伴兵庫縣朝來市，北接兵庫縣豐岡市、與謝郡與謝野町、宮津市.
具平親王
日本國具平親王，村上帝第七子也. 母莊子. 宗人代明之女. 人呼後中書王、千種殿、六條宮.
康保二年，封親王. 貞元二年八月十一，元服. 歷任兵部卿、中務卿. 寬弘四年四月，晉正二品. 五年薨. 壽四十六.
王少時，好新奇之事，處事鎮定，有文名. 一條朝，與叔兼明齊名. 兼明長，王幼，人呼兼明曰前中書王，呼王曰後中書王. 王善詩文，少師事橘正通、慶滋保胤. 與大江匡衡、藤原為頼、為時兄弟相交遊. 或曰嘗與藤原公任品柿本人麻呂、紀貫之文藻優劣，王主人麻呂勝，卒論破公任. 《本朝麗藻》錄王漢詩多首. 《拾遺和歌集》錄其和歌三首. 敕撰和歌集錄其歌計四十一首. 《和漢朗詠集》、《本朝文粹》亦多所著錄. 子師房，賜姓源氏. 曾孫雅實，太政大臣. 子孫稱村上源氏. 復改久我氏. 戰國時北畠氏，亦具平之裔也.
攷
分類:平安列傳 分類:村上源氏
仵作
仵作，或曰行人、團頭，驗屍而考獄情者也，驗女體者謂之坐婆、穩婆.
漢已盛行，一縣約設仵作一至三名，年復得「工食銀」，凡銀錢三、四兩.
隋唐之期，「仵作」初見，惟事殯葬，後爲者日多，焉乃結社. 五代鄭克《折獄龜鑒》載――業殮屍、殯葬，而從屬行會者，謂之「仵作行人」.
宋有吏役，類後世法醫者，正名「仵作」或「行人」，又稱「團頭」；同行者「坐婆」、「穩婆」等. 驗婦女下體時，須「坐婆」驗之. 南宋宋慈撰《洗冤集錄》，頒行全國. 於是宋朝以降，凡刑獄官斷獄，必查考此書.
元明時，仵作吏役成. 洎乎有清，仵作事業，最具統系. 《清朝文獻通考·職役三》載：「大州縣額設三名，中州縣二名，小州縣一名. 仍各再募一、二名，令其跟隨學習，預備頂補. 各給《洗冤錄》一本，選委明白刑書一名，為之逐細講解，務使曉暢熟習，當場無誤. 將各州縣皂隸裁去數名，以其工食分別撥給，資其養贍. 」
他冊
分類:律法
侯景
侯景，字萬景，魏之懷朔鎮人也. 少而不羈，為鎮功曹史. 魏末北方大亂，乃事邊將尒朱榮，甚見器重. 初學兵法于榮部將慕容紹宗，未幾紹宗每詢問焉. 後以軍功為定州刺史. 始魏相高歡微時，與景甚相友好，及歡誅尒朱氏，景以眾降，仍為歡用. 稍至吏部尚書，非其好也. 每獨曰：「何當離此反故紙邪. 」尋封濮陽郡公.
歡之敗于沙苑，景謂歡曰：「宇文泰恃于戰勝，今必致怠，請以數千勁騎至關中取之. 」歡以告其妃婁氏，曰：「彼若得泰，亦將不歸. 得泰失景，于事奚益. 」歡乃止. 後為河南道大行台，位司徒. 又言於歡曰：「恨不得泰. 請兵三萬，橫行天下；要須濟江縛取蕭衍老公，以作太平寺主. 」歡壯其言，使擁兵十萬，專制河南，仗任若己之半體.
景右足短，弓馬非其長，所在唯以智謀. 時歡部將高昂、彭樂皆雄勇冠時，唯景常輕之，言：「似豕突爾，勢何所至」. 及將鎮河南，請於歡曰：「今握兵在遠，奸人易生詐偽，大王若賜以書，請異於他者. 」許之. 每與景書，別加微點，雖子弟弗之知.
及歡疾篤，其世子澄矯書召之. 景知偽，懼禍，因用王偉計，乃乙太清元年二月遣其行台郎中丁和上表求降. 帝召群臣議之，尚書僕射謝舉等皆議納景非便，武帝不從. 初，帝以是歲正月乙卯於善言殿讀佛經，因謂左右黃慧弼曰：「我昨夢天下太平，爾其識之. 」及和至，校景實以正月乙卯日定計，帝由是納之. 於是封景河南王、大將軍、使持節、董督河南南北諸軍事、大行台，承制如鄧禹故事.
高澄嗣事為勃海王，遣其將慕容紹宗圍景於長社. 景急，乃求割魯陽、長社、東荊、北兗請救于西魏，魏遣五城王元慶等率兵救之，紹宗乃退. 景復請兵于司州刺史羊鴉仁，鴉仁遣長史鄧鴻率兵至汝水，元慶軍夜遁，鴉仁乃據懸瓠.
時景將蔡道遵北歸，言景有悔過志. 高澄以為信然，乃以書喻景，若還，許以豫州刺史終其身，所部文武更不追攝，闔門無恙，並還寵妻愛子. 景報書不從. 澄知景無歸志，乃遣軍相繼討景.
帝聞鴉仁已據懸瓠，遂命群帥指授方略，大舉攻東魏，以貞陽侯蕭明為都督. 明軍敗見俘. 紹宗攻潼州，刺史郭鳳棄城走. 景乃遣其行台左丞王偉、左戶郎中王則詣闕獻策，請元氏子弟立為魏主. 詔遣太子舍人元貞為咸陽王，須度江許即位，以乘輿之副資給之.
高澄又遣慕容紹宗追景，景退保渦陽，使謂紹宗曰：「欲送客邪？將定雄雌邪？」紹宗曰：「將決戰. 」遂順風以陣. 景閉壘，頃之乃出. 紹宗曰：「景多詭，好乘人背. 」使備之，果如其言. 景命戰士皆被短甲短刀，但低視斫人脛馬足，遂敗紹宗軍. 裨將斛律光尤之，紹宗曰：「吾戰多矣，未見此賊之難也. 爾其當之. 」光被甲將出，紹宗戒之曰：「勿度渦水. 」既而又為景敗. 紹宗謂曰：「定何如也. 」相持連月，景食盡，誑其眾以為家口並見殺. 眾皆信之. 紹宗遙謂曰：「爾等家並完. 」乃被髮向北斗以誓之. 景士卒並北人，不樂南度，其將暴顯等各率所部降紹宗. 景軍潰散，喪甲士四萬人，馬四千匹，輜重萬餘兩. 乃與腹心數騎自硤石濟淮，稍收散卒，得馬步八百人. 南過小城，人登陴詬之曰：「跛腳奴何為邪！」景怒，破城殺言者而去. 晝夜兼行，追軍不敢逼. 使謂紹宗曰：「景若就禽，公復何用？」紹宗乃縱之.
既而莫適所歸，馬頭戍主劉神茂者，為韋黯所不容，因是踣馬乃馳謂景曰：「壽陽去此不遠，城池險固，韋黯是監州耳. 王若次近郊，必郊迎，因而執之，可以集事. 得城之後，徐以啟聞，朝廷喜王南歸，必不責也. 」景執其手曰：「天教也. 」及至，而黯授甲登陴. 景謂神茂曰：「事不諧矣. 」對曰：「黯懦而寡智，可說下也. 」乃遣豫州司馬徐思玉夜入說之，黯乃開門納景. 景執黯，數將斬之，久而見釋. 乃遣於子悅馳以敗聞，自求貶削. 優詔不許. 復求資給，即授南豫州刺史，本官如故.
帝以景兵新破，未忍移易，故以鄱陽王範為合州刺史，即鎮合肥. 魏人攻懸瓠，懸瓠糧少，羊鴉仁去懸瓠歸義陽. 魏人入懸瓠，更求和親，帝召公卿謀之. 張綰、朱異咸請許之. 景聞未之信，乃偽作鄴人書，求以貞陽侯換景. 帝將許之. 舍人傅岐曰：「侯景以窮歸義，棄之不祥. 且百戰之餘，寧肯束手受縶. 」謝舉、朱異曰：「景奔敗之將，一使之力耳. 」帝從之，復書曰：「貞陽旦至，侯景夕反. 」景謂左右曰：「我知吳兒老公薄心腸. 」又請娶于王、謝，帝曰：「王、謝門高非偶，可于朱、張以下訪之. 」景恚曰：「會將吳兒女以配奴. 」王偉曰：「今坐聽亦死，舉大事亦死，王其圖之. 」於是遂懷反計. 屬城居人，悉占募為軍士. 輒停責市估及田租，百姓子女悉以配將士. 又啟求錦萬疋為軍人袍，中領軍朱異議以禦府錦署止充頒賞，不容以供邊用，請送青布以給之. 又以台所給仗多不能精，啟請東冶鍛工欲更營造，敕並給之. 景自渦陽敗後，多所徵求，朝廷含弘，未嘗拒絕.
元貞知景異志，累啟還朝. 景謂曰：「將定江南，何不少忍. 」貞益懼，奔還建鄴，具以事聞. 景又招司州刺史羊鴉仁同逆，鴉仁錄送其使. 時鄱陽王範鎮合肥，及鴉仁俱累啟稱景有異志. 朱異曰：「侯景數百叛虜，何能為役. 」並抑不奏聞，景所以奸謀益果. 乃上言曰：「高澄狡猾，寧可全信. 陛下納其詭語，求與連和，臣亦竊所笑也. 臣行年四十有六，未聞江左有佞邪之臣，一旦入朝，乃致囂讟，寧堪粉骨，投命讎門. 請乞江西一境，受臣控督；如其不許，即領甲臨江，上向閩、越. 非唯朝廷自恥，亦是三公旰食. 」帝使朱異宣語答景使曰：「譬如貧家畜十客五客，尚能得意，朕唯有一客，致有忿言，亦是朕之失也. 」景又知臨賀王正德怨望朝廷，密令要結. 正德許為內啟.
二年八月，景遂發兵反，於豫州城內集其將帥，登壇歃血. 是日地大震. 於是以誅中領軍朱異、少府卿徐驎、太子左率陸驗、制局監周石珍為辭，以為奸臣亂政，請帶甲入朝. 先攻馬頭、木柵，執太守劉神茂、戍主曹璆等. 武帝聞之，笑曰：「是何能為，吾以折棰笞之. 」乃敕：斬景者不問南北人同賞封二千戶兼一州刺史；其人主帥欲還北不須州者，賞以絹布二萬，以禮發遣. 於是詔合州刺史鄱陽王范為南道都督，北徐州刺史封山侯正表為北道都督，司州刺史柳仲禮為西道都督，通直散騎常侍裴之高為東道都督，同討景，濟自曆陽. 又令侍中、開府儀同三司邵陵王綸持節，董督眾軍.
是時鎮戍相次啟聞，朱異尚曰：「景必無度江志. 」蕭正德先遣大船數十艘偽稱載荻，實擬濟景. 景至江將度，慮王質為梗，俄而質被追為丹陽尹，無故自退. 景聞未之信，乃密遣覘之，謂使者：「質若退，折江東樹枝為驗. 」覘人如言而返. 景大喜曰：「吾事辦矣. 」乃自採石濟，馬數百匹，兵八千人，都下弗之覺.
景出，分襲姑孰，執淮南太守文成侯寧，遂至慈湖. 南津校尉江子一奔還建鄴. 皇太子見事急，入面啟武帝曰：「請以事垂付，願不勞聖心. 」帝曰：「此自汝事，何更問為. 」太子仍停中書省指授，內外擾亂相劫不復通. 於是詔以揚州刺史宣城王大器為都督內外諸軍事，都官尚書羊侃為軍師將軍以副焉. 遣南浦侯推守東府城，西豐公大春守石頭，輕車長史謝禧守白下.
既而景至朱雀航，遣徐思玉入啟，乞帶甲入朝，除君側之惡，請遣了事舍人出相領解，實欲觀城中虛實. 帝遣中書舍人賀季、主書郭寶亮隨思玉往勞之於板橋. 景北面受敕，季曰：「今者之舉，何以為名？」景曰：「欲為帝也. 」王偉進曰：「朱異、徐驎諂黷亂政，欲除奸臣耳. 」景既出惡言，留季不遣，寶亮還宮.
先是，大同中童謠曰：「青絲白馬壽陽來. 」景渦陽之敗，求錦，朝廷所給青布，及是皆用為袍，采色尚青. 景乘白馬，青絲為轡，欲以應謠. 蕭正德先屯丹陽郡，至是率所部與景合. 建康令庾信率兵千餘人屯航北，及景至徹航，始除一舶，見賊軍皆著鐵面，遂棄軍走. 南塘遊軍復閉航度景. 皇太子以所乘馬授王質，配精兵三千，使援庾信. 質至領軍府與賊遇，未陣便奔. 景乘勝至闕下. 西豐公大春棄石頭城走，景遣其儀同於子悅據之. 謝禧亦棄白下城走.
景遣百道攻城，縱火燒大司馬、東西華諸門. 城中倉卒未有備，乃鑿門樓，下水沃火，久之方滅. 賊又斫東掖門將入，羊侃鑿門扇刺殺數人，賊乃退. 又登東宮牆射城內. 至夜，簡文募人出燒東宮台殿遂盡，所聚圖籍數百廚，一皆灰燼. 先是簡文夢有人畫作秦始皇，云：「此人復焚書」，至是而驗. 景又燒城西馬廄、士林館、太府寺. 明日，景又作木驢數百攻城，城上擲以石，並皆碎破. 賊又作尖頂木驢，狀似槥，石不能破. 乃作雉尾炬，灌以膏蠟，叢下焚之.
賊既不克，士卒死者甚多，乃止攻，築長圍以絕內外. 又啟求誅朱異、陸驗、徐驎、周石珍等，城內亦射賞格出外，有能斬景首，授以景位，並錢一億萬，布絹各萬疋，女樂二部. 莊鐵乃奔曆陽，紿言景已梟首. 景城守郭駱懼，棄城走壽陽. 鐵得入城，遂奔尋陽.
十一月，景立蕭正德為帝，即偽位，居於儀賢堂，改年曰正平. 初童謠有「正平」之言，故立號以應之. 識者以為正德卒當平殄也. 景自為相國、天柱將軍，正德以女妻之. 景又攻東府城，設百尺樓車，鉤城堞盡落. 城陷，景使其儀同盧暉略率數千人持長刀夾城門，悉驅城內文武裸身而出，使交兵殺之，死者三千餘人. 南浦侯推是日遇害. 景使正德子見理及暉略守東府城.
初，景至都，便唱云：「武帝已晏駕」. 雖城內亦以為然. 簡文慮人情有變，乃請上輿駕巡城. 上將登城，陸驗諫曰：「陛下萬乘之重，豈可輕脫. 」因泣下. 帝深感其言，乃幸大司馬門. 城上聞蹕聲皆鼓噪，軍人莫不屑涕，百姓乃安.
景又於城東西各起土山以臨城，城內亦作兩山以應之，簡文以下皆親畚鍤. 初，景至便望克定建鄴，號令甚明，不犯百姓. 既攻不下，人心離沮，又恐援軍總集，眾必潰散，乃縱兵殺掠，交屍塞路. 富室豪家，恣意裒剝，子女妻妾，悉入軍營. 又募北人先為奴者，並令自拔，賞以不次. 朱異家黥奴乃與其儕踰城投賊，景以為儀同，使至闕下以誘城內，乘馬披錦袍詬曰：「朱異五十年仕宦，方得中領軍. 我始事侯王，已為儀同. 」於是奴僮競出，盡皆得志.
景食石頭常平倉既盡，便掠居人，爾後米一升七八萬錢，人相食，有食其子者. 又築土山，不限貴賤，晝夜不息，亂加驅棰，疲羸者因殺以填山，號哭之聲動天地. 百姓不敢藏隱，並出從之，旬日間眾至數萬.
景儀同範桃棒密貪重賞，求以甲士二千人來降，以景首應購，遣文德主帥前白馬游軍主陳昕夜踰城入，密啟言狀. 簡文以啟上，上大悅，使報桃棒，事定許封河南王，鐫銀券以與之. 簡文恐其詐，猶豫不決. 上怒曰：「受降常理，何忽致疑. 」朱異、傅岐同請納之. 簡文曰：「吾即堅城自守，所望外援，外援若至，賊豈足平. 今若開門以納桃棒，桃棒之意尚且難知，一旦傾危，悔無及矣. 」桃棒又曰：「今止將所領五百餘人，若至城門，自皆脫甲. 乞朝廷賜容. 事濟之時，保禽侯景. 」簡文見其言愈疑之. 朱異以手捶胸曰：「今年社稷去矣. 」俄而桃棒軍人魯伯和告景，並烹之.
至是，邵陵王綸率西豐公大春、新淦公大成、永安侯確、南安鄉侯駿、前譙州刺史趙伯超、武州刺史蕭弄璋、步兵校尉尹思合等馬步三萬，發自京口，直據鍾山. 景黨大駭，咸欲逃散，分遣萬餘人拒戰. 綸大敗之於愛敬寺下.
景初聞綸至，懼形於色，及敗軍還，尤言其盛，愈恐，命具舟石頭將北濟. 任約曰：「去鄉萬里，走欲何之？戰若不捷，君臣同死. 草間乞活，約所不為. 」景乃留宋子仙守壁，自將銳卒拒綸，陣於覆舟山北，與綸相持. 會暮，景退還，南安侯駿率數十騎挑之. 景回軍，駿退. 時趙伯超陣于玄武湖北，見駿退，仍率軍前走. 眾軍因亂，遂敗績. 綸奔京口. 賊執西豐公大春、綸司馬莊丘慧達、南合將軍鬍子約、廣陵令霍雋等來送城下，逼令云：「已禽邵陵王. 」霍雋獨云：「王小失利，已全軍還京口，城中但堅守，援軍尋至. 」語未卒，賊以刀傷其口，景義而釋焉. 正德乃收而害之. 是日，鄱陽世子嗣、裴之高至後渚，結營于蔡洲. 景分軍屯南岸.
十二月，景造諸攻具及飛樓、橦車、登城車、鉤堞車、階道車、火車，並高數丈，車至二十輪，陳于闕前，百道攻城. 以火車焚城東南隅大樓，因火勢以攻城. 城上縱火，悉焚其攻具，賊乃退. 是時，景土山成，城內土山亦成. 乙太府卿韋黯守西土山，左衛將軍柳津守東土山. 山起芙蓉層樓，高四丈，飾以錦罽，捍以烏笙，山峰相近. 募敢死士，厚衣袍鎧，名曰：「僧騰客」，配二山，交矟以戰. 鼓叫沸騰，昏旦不息. 土山攻戰既苦，人不堪命，柳津命作地道，毀外山，擲雉尾炬燒其櫓堞. 外山崩，壓賊且盡. 賊又作蝦蟆車，運土石填塹，戰士升之樓車，四面並至. 城內飛石碎其車，賊死積於城下. 賊又掘城東南角，城內作迂城形如卻月以捍之，賊乃退.
材官將軍宋嶷降賊，因為立計，引玄武湖水灌台城，闕前禦街並為洪波矣. 又燒南岸居人營寺，莫不咸盡. 司州刺史柳仲禮、衡州刺史韋粲、南陵太守陳文徹、宣猛將軍李孝欽等皆來赴援；鄱陽世子嗣、裴之高又濟江. 柳仲禮營朱雀航南，裴之高營南苑，韋粲營青塘，陳文徹、李孝欽屯丹陽郡，鄱陽世子嗣營小航南，並緣淮造柵. 及旦，景方覺，乃登禪靈寺門樓以望之. 見韋粲營壘未合，度兵擊之，粲敗，景斬粲首徇城下. 柳仲禮聞粲敗，不遑貫甲，與數十人赴之. 遇賊，斬首數百，仍投水死者千餘人. 仲禮深入，馬陷泥，亦被重創. 自是賊不敢濟岸.
初，援兵至北岸，眾號百萬. 百姓扶老攜幼以候王師，才過淮，便競剝掠，征責金銀，列營而立，互相疑貳. 邵陵王綸、柳仲禮甚於讎敵，臨城公大連、永安侯確逾於水火，無有鬥心. 賊黨有欲自拔者，聞之咸止.
賊之始至，城中才得固守，平蕩之事，期望援軍. 既而中外斷絕，有羊車兒獻計，作紙鴉系以長繩，藏敕於中. 簡文出太極殿前，因西北風而放，冀得書達. 群賊駭之，謂是厭勝之術，又射下之，其危急如此. 是時城中圍逼既久，膝味頓絕，簡文上廚，僅有一肉之膳. 軍士煮弩熏鼠捕雀食之. 殿堂舊多鴿群聚，至是殲焉. 初，宮門之閉，公卿以食為念，男女貴賤並出負米，得四十萬斛，收諸府藏錢帛五十億萬，並聚德陽堂，魚鹽樵采所取蓋寡. 至是乃壞尚書省為薪，撤薦銼以飼馬，盡又食飰焉. 禦甘露廚有幹苔，味酸鹹，分給戰士. 軍人屠馬于殿省間鬻之，雜以人肉，食者必病. 賊又置毒于水竇，於是稍行腫滿之疾，城中疫死者太半. 初，景之未度江，魏人遣檄，極言景反復猜忍，又言帝飾智驚愚，將為景欺. 至是禍敗之狀，皆如所陳，南人咸以為讖.
景請割江右四州地，並求宣城王大器出送，然後解圍濟江. 仍許遣其儀同於子悅、左丞王偉入城為質. 中領軍傅岐議以宣城王嫡嗣之重，有輕言者請劍斬之. 乃請石城公大款出送，詔許焉. 遂于西華門外設壇，遣尚書僕射王克、兼侍中上甲鄉侯韶、兼散騎常侍蕭瑳與於子悅、王偉等登壇共盟. 右衛將軍柳津出西華門下，景出其柵門，與津遙相對，刑牲歃血.
南兗州刺史南康嗣王會理、前青冀二州刺史湘潭侯退、西昌侯世子彧率眾三萬至於馬卬洲，景慮北軍自白下而上，斷其江路，請悉勒聚南岸. 敕乃遣北軍並進江潭苑. 景又啟稱：「永安侯、趙威方頻隔柵詬臣，雲'天子自與爾盟，我終當逐汝'. 乞召入城，即進發. 」敕並召之. 景遂運東城米於石頭，食乃足. 又啟云：「西岸信至，高澄已得壽春、鍾離，便無處安足，權借廣陵、譙州，須征得壽春、鍾離，即以奉還朝廷. 」
時荊州刺史湘東王繹師于武成，河東王譽次巴陵，前信州刺史桂陽王慥頓江津，並未之進. 既而有敕班師，湘東王欲旋. 中記室參軍蕭賁曰：「景以人臣舉兵向闕，今若放兵，未及度江，童子能斬之，必不為也. 大王以十萬之師，未見賊而退，若何！」湘東王不悅. 賁，骨鯁士也，每恨湘東不入援. 嘗與王雙六，食子未下，賁曰：「殿下都無下意. 」王深為憾，遂因事害之.
景既知援軍號令不一，終無勤王之效，又聞城中死疾轉多，當有應之者. 既卻湘東王等兵，又得東城之米，王偉且說景曰：「王以人臣舉兵背叛，圍守宮闕，已盈十旬. 逼辱妃主，陵穢宗廟，今日持此，何處容身？願且觀變. 」景然之，乃表陳武帝十失. 三年三月丙辰朔，城內於太極殿前設壇，使兼太宰、尚書僕射王克等告天地神只，以景違盟，舉烽鼓噪. 初，城圍之日，男女十餘萬，貫甲者三萬，至是疾疫且盡，守埤者止二三千人，並悉羸懦. 橫屍滿路，無人埋瘞，臭氣熏數里，爛汁滿溝洫. 於是羊鴉仁、柳仲禮、鄱陽世子嗣進軍於東府城北. 柵壘未立，為景將宋子仙所敗，送首級于闕下. 景又遣於子悅乞和，城內遣御史中丞沈浚至景所. 景無去意，浚因責之，景大怒，即決石闕前水，百道攻城，晝夜不息.
丁卯，邵陵王世子堅帳內白曇朗、董勳華于城西北樓納賊. 五鼓，賊四面飛梯，眾悉上. 永安侯確與其兄堅力戰不能卻，乃還見文德殿言狀. 須臾，景乃先使王偉、儀同陳慶入殿陳謝曰：「臣既與高氏有隙，所以歸投，每啟不蒙為奏，所以入朝. 而奸佞懼誅，深見推拒，連兵多日，罪合萬誅. 」武帝曰：「景今何在？可召來. 」景入朝，以甲士五百人自衛，帶劍升殿. 拜訖，帝神色不變，使引向三公榻坐，謂曰：「卿在戎日久，無乃為勞. 」景默然. 又問：「卿何州人？而來至此. 」又不對. 其從者任約代對. 又問：「初度江有幾人？」景曰：「千人，」「圍台城有幾人？」曰：「十萬. 」「今有幾人？」曰：「率土之內，莫非己有. 」帝俛首不言. 景出，謂其廂公王僧貴曰：「吾常據鞍對敵，矢刃交下，而意了無怖. 今見蕭公，使人自懾，豈非天威難犯. 吾不可以再見之. 」出見簡文於永福省，簡文坐與相見，亦無懼色.
初，簡文寒夕詩云：「雪花無有蔕，冰鏡不安台. 」又詠月云：「飛輪了無轍，明鏡不安台. 」後人以為詩讖，謂無蔕者，是無帝. 不安台者，台城不安. 輪無轍者，以邵陵名綸，空有赴援名也.
既而景屯兵西州，使偽儀同陳慶以甲防太極殿，悉鹵掠乘輿服玩、後宮嬪妾，收王侯朝士送永福省，撤二宮侍衛. 使王偉守武德殿，於子悅屯太極東堂，矯詔大赦，自為大都督、都督中外諸軍、錄尚書事，其侍中、使持節、大丞相、王如故.
帝雖外跡不屈，而意猶忿憤，景欲以宋子仙為司空，帝曰：「調和陰陽，豈在此物. 」景又請以文德主帥鄧仲為城門校尉，帝曰：「不置此官. 」簡文重入奏，帝怒曰：「誰令汝來！」景聞亦不敢逼. 後每徵求，多不稱旨，至於禦膳亦被裁抑. 遂懷憂憤. 五月，感疾餒，崩於文德殿. 景秘不發喪，權殯于昭陽殿，自外文武咸莫之知. 二十餘日，然後升梓宮於太極前殿，迎簡文即位. 及葬修陵，使衛士以大釘於要地釘之，欲令後世絕滅. 矯詔赦北人為奴婢者，冀收其力用焉. 時東揚州刺史臨城公大連據州，吳興太守張嵊據郡，自南陵以上並各據守. 景制命所行，唯吳郡以西、南陵以北而已.
十一月，百濟使至，見城邑丘墟，於端門外號泣，行路見者莫不灑泣. 景聞大怒，收小莊嚴寺，禁不聽出入. 大寶元年正月，景矯詔自加班劍四十人，給前後部羽葆、鼓吹，置左右長史、從事中郎四人. 三月甲申，景請簡文禊宴于樂游苑，帳飲三日. 其逆党咸以妻子自隨，皇太子以下，並令馬射，箭中者賞以金錢. 翌日向晨，簡文還宮. 景拜伏苦請，簡文不從. 及發，景即與溧陽主共據御床南面並坐，群臣文武列坐侍宴.
四月辛卯，景又召簡文幸西州，簡文禦素輦，侍衛四百餘人. 景眾數千浴鐵翼衛. 簡文至西州，景等逆拜. 上冠下屋白紗帽，服白布裙襦. 景服紫紬褶，上加金帶，與其偽儀同陳慶、索超世等西向坐. 溧陽主與其母範淑妃東向坐. 上聞絲竹，淒然下泣. 景起謝曰：「陛下何不樂？」上為笑曰：「丞相言索超世聞此以為何聲？」景曰：「臣且不知，豈獨超世. 」上乃命景起舞，景即下席應弦而歌. 上顧命淑妃，淑妃固辭乃止. 景又上禮，遂逼上起舞. 酒闌坐散，上抱景於床曰：「我念丞相. 」景曰：「陛下如不念臣，臣何至此. 」上索筌蹄，曰：「我為公講. 」命景離席，使其唱經. 景問超世何經最小，超世曰：「唯觀世音小. 」景即唱「爾時無盡意菩薩」. 上大笑，夜乃罷.
時江南大饑，江、揚彌甚，旱蝗相系，年穀不登，百姓流亡，死者塗地. 父子攜手共入江湖，或弟兄相要俱緣山嶽. 芰實荇花，所在皆罄，草根木葉，為之凋殘. 雖假命須臾，亦終死山澤. 其絕粒久者，鳥面鵠形，俯伏床帷，不出戶牖者，莫不衣羅綺，懷金玉，交相枕藉，待命聽終. 於是千里絕煙，人跡罕見，白骨成聚如丘隴焉. 而景虐于用刑，酷忍無道，於石頭立大舂碓，有犯法者搗殺之. 東陽人李瞻起兵，為賊所執，送詣建鄴. 景先出之市中，斷其手足，刻析心腹，破出肝腸. 瞻正色整容，言笑自若，見其膽者乃如升焉. 又禁人偶語，不許大酺，有犯則刑及外族. 其官人任兼閫外者位必行台，入附凶徒者並稱開府，其親寄隆重則號曰左右廂公，勇力兼人名為庫真部督.
七月，景又矯詔自進位相國，封泰山等二十郡為漢王. 入朝不趨，贊拜不名，劍履上殿，依漢蕭何故事. 十月，景又矯詔自加宇宙大將軍、都督六合諸軍事，以詔文呈簡文. 簡文大驚曰：「將軍乃有宇宙之號乎？」初，武帝既崩，景立簡文，升重雲殿禮佛為盟曰：「臣乞自今兩無疑貳，臣固不負陛下，陛下亦不得負臣. 」及南康王會理之事，景稍猜懼，謂簡文欲謀之. 王偉因構扇，遂懷逆謀矣.
二年正月，景以王克為太宰，宋子仙為太保，元羅為太傅，郭元建為太尉，張化仁為司徒，任約為司空，于慶為太師，紇奚斤為太子太傅，時靈護為太子太保，王偉為尚書左僕射，索超世為右僕射. 于大航跨水築城，名曰捍國.
四月，景遣宋子仙襲陷郢州刺史方諸. 景乘勝西上，號二十萬，聯旗千里，江左以來，水軍之盛未有也. 元帝聞之，謂御史中丞宗懍曰：「賊若分守巴陵，鼓行西上，荊、郢殆危，此上策也. 身頓長沙，徇地零、桂，運糧以至洞庭，湘、郢非吾有，此中策也. 擁眾江口，連攻巴陵，銳氣盡於堅城，士卒饑於半菽，此下策也. 吾安枕而臥，無所多憂. 」及次巴陵，王僧辯沈船臥鼓，若將已遁. 景遂圍城. 元帝遣平北將軍胡僧佑與居士陸法和大破之，禽其將任約，景乃夜遁還都. 左右有泣者，景命斬之. 王僧辯乃東下，自是眾軍所至皆捷. 先是，景每出師，戒諸將曰：「若破城邑，淨殺卻，使天下知吾威名. 」故諸將以殺人為戲笑，百姓雖死不從之.
十一月，景矯蕭棟詔，自加九錫，漢國置丞相以下百官，陳備物於庭. 忽有鳥似山鵲翔于景冊書上，赤足丹觜，都下左右所無. 賊徒悉駭，競射之，不能中. 景又矯棟詔，追崇其祖為大將軍，父為大丞相，自加冕十有二旒，建天子旌旗，出警入蹕，乘金根車，駕六馬，備五時副車，置旄頭雲罕，樂舞八佾，鍾虡宮懸之樂，一如舊儀. 尋又矯蕭棟詔禪位，使偽太宰王克奉璽紱於己. 先夕，景宿大莊嚴寺，即南郊，柴燎於天，升壇受禪，大風拔木，旗蓋盡偃，文物並失舊儀. 既唱警蹕，識者以為名景而言警蹕，非久祥也. 景聞惡之，改為備蹕. 人又曰，備于此便畢矣. 有司乃奏改雲永蹕. 乃以廣柳車載鼓吹，橐駝負犧牲，輦上置垂腳坐焉. 景所帶劍水精摽無故墮落，手自拾取，甚惡之. 將登壇，有兔自前而走，俄失所在. 又白虹貫日三重，日青無色. 還將登太極殿，醜徒數萬同共吹唇唱吼而上. 及升御床，床腳自陷. 大赦，改元為太始元年. 方饗群臣，中會而起，觸扆墜地. 封蕭棟為淮陰王，幽之. 改梁律為漢律，改左戶尚書為殿中尚書，五兵尚書為七兵尚書，直殿主帥為直寢.
王偉請立七廟，景曰：「何謂七廟？」偉曰：「天子祭七世祖考，故置七廟. 」並請七世諱，敕太常具祭祀之禮. 景曰：「前世吾不復憶，唯阿爺名摽，且在朔州，伊那得來噉是. 」眾聞咸笑之. 景党有知景祖名乙羽周者，自外悉是王偉制其名位. 以漢司徒侯霸為始祖，晉征士侯瑾為七世祖. 於是推尊其祖周為大丞相，父摽為元皇帝.
于時景修飾台城及朱雀、宣陽等門，童謠曰：「的脰烏，拂朱雀，還與吳. 」又曰：「脫青袍，著芒屩，荊州天子挺應著. 」時都下王侯庶姓五等廟樹，咸見殘毀，唯文宣太后廟四周柏樹獨鬱茂. 及景篡，修南郊路，偽都官尚書呂季略說景令伐此樹以立三橋. 始斫南面十餘株，再宿悉枿生，便長數尺. 時既冬月，翠茂若春. 賊乃大驚惡之，使悉斫殺. 識者以為昔僵柳起于上林，乃表漢宣之興，今廟樹重青，必彰陝西之瑞. 又景床東邊香爐無故墮地，景呼東西南北皆謂為廂，景曰：「此東廂香爐那忽下地. 」議者以為湘東軍下之征.
初，景之為丞相，居於西州，將率謀臣，朝必集行列門外，謂之牙門. 以次引進，賚以酒食，言笑談論，善惡必同. 及篡，恒坐內不出，舊將稀見面，咸有怨心. 至是登烽火樓望西師，看一人以為十人，大懼. 僧辯及諸將遂於石頭城西步上，連營立柵，至於落星墩. 景大恐，遣掘王僧辯父墓，剖棺焚其屍. 王僧辯等進營於石頭城北，景列陣挑戰，僧辯大破之.
景既退敗，不敢入宮，斂其散兵屯于闕下，遂將逃. 王偉按劍攬轡諫曰：「自古豈有叛天子；今宮中衛士尚足一戰，寧可便走. 」景曰：「我在北打賀拔勝，敗葛榮，揚名河朔，與高王一種人. 來南直度大江，取台城如反掌，打邵陵王於北山，破柳仲禮于南岸，皆乃所親見. 今日之事，恐是天亡. 乃好守城，當復一決. 」仰觀石闕，逡巡歎息久之. 乃以皮囊盛二子掛馬鞍，與其儀同田遷、范希榮等百餘騎東奔. 王偉遂委台城竄逸. 侯子鑒等奔廣陵. 王克開台城門引裴之橫入宮，縱兵蹂掠. 是夜遺燼燒太極殿及東西堂、延閣、秘署皆盡，羽儀輦輅莫有孑遺. 王僧辯命武州刺史杜崱救火，僅而得滅. 故武德、五明、重雲殿及門下、中書、尚書省得免.
僧辯迎簡文梓宮升於朝堂，三軍縞素，踴於哀次. 命侯瑱、裴之橫追賊於東，焚偽神主于宣陽門，作神主於太廟，收圖書八萬卷歸江陵. 杜崱守台城，都下戶口百遺一二，大航南岸極目無煙. 老小相扶競出，才度淮，王琳、杜龕軍人掠之，甚於寇賊，號叫聞於石頭. 僧辯謂為有變，登城問故，亦不禁也. 僉以王師之酷，甚于侯景，君子以是知僧辯之不終.
初，景之圍台城，援軍三十萬，兵士望青袍則氣消膽奪. 及赤亭之役，胡僧佑以羸卒一千破任約精甲二萬，轉戰而東，前無橫陣. 既而侯瑱追及，景眾未陣，皆舉幡乞降，景不能制. 乃與腹心人數十單舸走，推墮二子于水，自滬瀆入海至胡豆洲. 前太子舍人羊鯤殺之，送于王僧辯.
景長不滿七尺，長上短下，眉目疏秀，廣顙高顴，色赤少鬢，低視屢顧，聲散，識者曰：「此謂豺狼之聲，故能食人，亦當為人所食. 」既南奔，魏相高澄悉命先剝景妻子面皮，以大鐵鑊盛油煎殺之. 女以入宮為婢，男三歲者並下蠶室. 後齊文宣夢獼猴坐御床，乃並煮景子於鑊，其子之在北者殲焉.
景性猜忍，好殺戮，恒以手刃為戲. 方食，斬人於前，言笑自若，口不輟餐. 或先斷手足，割舌劓鼻，經日乃殺之. 自篡立後，時著白紗帽，而尚披青袍，頭插象牙梳，床上常設胡床及筌蹄，著靴垂腳坐. 或跂戶限，或走馬遨遊，彈射鴉鳥. 自為天子，王偉不許輕出，於是鬱怏，更成失志，曰：「吾無事為帝，與受擯不殊. 」及聞義師轉近，猜忌彌深，床前蘭錡自遶，然後見客. 每登武帝所常幸殿，若有芒刺在身，恒聞叱咄者. 又處宴居殿，一夜驚起，若有物扣其心. 自是凡武帝所常居處，並不敢處. 多在昭陽殿廊下. 所居殿屋，常有鵂鶹鳥鳴呼，景惡之，每使人窮山野捕鳥. 景所乘白馬，每戰將勝，輒躑躅嘶鳴，意氣駿逸；其有奔衄，必低頭不前. 及石頭之役，精神沮喪，臥不肯動. 景使左右拜請，或加棰策，終不肯進. 始景左足上有肉瘤，狀似龜，戰應克捷，瘤則隱起分明；如不勝，瘤則低. 至景敗日，瘤隱陷肉中.
天監中，沙門釋寶志曰：「掘尾狗子自發狂，當死未死齧人傷，須臾之間自滅亡，起自汝陰死三湘. 」又曰：「山家小兒果攘臂，太極殿前作虎視. 」狗子，景小字，山家小兒，猴狀. 景遂覆陷都邑，毒害皇家. 起自懸瓠，即昔之汝南. 巴陵有地名三湘，景奔敗處. 其言皆驗. 景常謂人曰：「侯字人邊作主，下作人，此明是人主也. 」台城既陷，武帝嘗語人曰：「侯景必得為帝，但不久耳. 破'侯景'字成'小人百日天子'，為帝當得百日. 」案景以辛未年十一月十九日篡位，壬申年三月十九日敗，得一百二十日. 而景以三月一日便往姑孰，計在宮殿足滿十旬，其言竟驗. 又大同中，太醫令朱耽嘗直禁省，無何夢犬羊各一在御坐，覺而告人曰：「犬羊非佳物也，今據御座，將有變乎？」既而天子蒙塵，景登正殿焉.
分類:南朝列傳
阿斯帕西雅
據
''粗體
曹昂
魏豐愍王諱昂字子脩，曹操長子也，母劉氏，早故，為丁氏養，鑠、清河長公主兄，年二十舉孝廉.
建安二年春正月，曹操到宛. 張繡降，既而悔之，復反. 操與戰，軍敗，操所乘馬名絕影，為流矢所中，傷頰及足，並中操右臂. 昂不能騎，進馬於操，操故免，而昂為流矢所中，同族兄弟安民、將典韋遇害.
然丁氏思昂哭泣無節，操忿之，遣歸家，欲其意折. 二十四年冬，操病重，曰「我前後行意，於心未曾有所負也. 假令死而有靈，子脩若問我母所在，我將何辭以答！」及魏文丕立國祚，常曰「家兄孝廉，自其分也. 若使倉舒在，我亦無天下. 」
黃初二年，帝悼「追悼之懷，愴然攸傷. 」追豐悼公. 三年，以異母弟樊安公均之子琬繼嗣. 五年，封王，太和三年，追豐愍王.
超級少年之東海與銀赫
Super Junior-D&E，韓國樂班，立於二〇一一年十二月十六日.
鏈
分類:超級少年
弗里德里希·艾伯特
弗里德里希·艾伯特者，德意志國海德堡人. 生於西曆一八七一年二月四日，歿於一九二五年二月廿八日. 艾氏嘗為社會民主黨首，既十一月革命興，帝威廉遜位，遂以領袖組織臨時政府. 俄頃，魏瑪共和立，眾舉艾氏為首任大統領也.
趙爽
趙爽，一名嬰，字君卿，三國吳國疇人也. 其生卒之年，不可考. 或有言，黃武元年許，趙爽探《周髀算經》而註之，作《周髀算經註》. 并書《勾股圓方圖註》，證勾股定理也.
李忠正本
李忠，字正本，唐高宗庶長子，中宗、睿宗長兄. 母為宮人劉氏.
傳
貞觀十七年，忠生於東宮，初封陳王，官雍州牧. 永徽三年，立為太子.
顯慶元年，上廢忠之儲位，改封梁王，授梁州都督，一作刺史. 同年轉房州刺史. 五年，上廢其為庶人，徙居黔州，囚於承乾故宅.
麟德元年，武后使許敬宗誣忠與宰相上官儀、宦官王伏勝謀反，賜忠自盡，死於黔州，年二十二. 神龍元年，追封燕王，贈太尉、揚州大都督.
肯尼思·沃爾茲
縮圖 肯尼思·沃爾茲，美國政治學者也，創國際關係理論結構現實主義學派. 一九二四年誕密歇根州，二〇一三年卒於紐約市，享壽八十有八.
分類:美國列傳
周康王
周成王既崩. 太子釗遂立，是為周康王. 康王即位，遍告諸侯，宣告以文武之業以申之，作《康誥》. 故成康之際，天下安寧，刑錯四十餘年不用. 康王命作策畢公分居里，成周郊，作《畢命》.
科西莫·德·美第奇
科西莫·德·美第奇者，義大利佛羅倫薩人. 生於西曆一三八九年九月廿七日，殁於一四六四年八月一日. 號「庶民保護者」，為佛羅倫薩之僭主也.
腐乳
腐乳，或稱豆腐乳、乳腐、南乳、貓乳、豆乳、霉豆腐、酱豆腐、糟豆腐等，以豆腐醃成. 中華美食也. 琉球亦有之，曰豆腐糕. 明人李實甫《蓬櫳夜話》有醢腐之說，或未為確. 方密之《物理小識》載紅腐乳製法. 入糟米者曰糟方，入黃酒者曰醉方.
製法
夫腐乳者，豆腐生黴而成. 爾後拭去. 加以佐料，或入酒. 讓齋李化楠《醒園錄》曰：將豆腐切作方塊，用鹽醃三四天，出曬兩天，置蒸至極熟，出曬一天和便醬，下酒少許，蓋密曬之. 或加小茴末和曬更佳. 復有醬豆腐乳法、凍豆腐法. 皆各有妙用.
分類:中華饌食
少女時代之太蒂徐
少女時代-太蒂徐，韓國樂班，立於二〇一二年四月三十日.
鏈
分類:少女時代
臨渭區
臨渭區在陝西關中平原東，為渭南市市委、市政之所在. 轄十四鎮、六街道，民百萬，方千二百二十一公里.
舞鶴市
舞鶴市處日本京都府.
臨渭區
它典
分類:渭南市區劃
舞鶴市
沿革
昭和十三年，加佐郡舞鶴町爲舞鶴市. 十八年，舞鶴市、東舞鶴市合，而爲舞鶴市. 卅二年，倂加佐郡加佐町.
地理
北臨舞鶴灣. 東至福井縣大飯郡高濱町，南伴綾部市，西接福知山市，北靠宮津市.
它典
分類:近畿地方區劃
維基大典日本語版
維基大典日本語版，屬維基媒體基金會.
魏太祖丁夫人
丁夫人，魏太祖武皇帝元配也，妹為夏侯淵妻，時昂母劉氏早故，故養昂、清河. 昂亡於穰，丁常言：「將我兒殺之，都不復念！」遂哭泣無節. 太祖忿之，遣歸家，欲其意折. 後太祖就見之，夫人方織，外人傳雲「公至」，夫人踞機如故. 太祖到，撫其背曰：「顧我共載歸乎！」夫人不顧，又不應. 太祖卻行，立於戶外，復云：「得無尚可邪！」遂不應，太祖曰：「真訣矣. 」遂與絕，欲其家嫁之，其家不敢.
初，丁夫人既為嫡，加有子修，丁視卞氏母子不足. 卞氏為繼室，不念舊惡，因太祖出行，常四時使人饋遺，又私迎之，延以正坐而己下之，迎來送去，有如昔日. 丁謝曰：「廢放之人，夫人何能常爾邪！」其後丁亡，後請太祖殯葬，許之，乃葬許城南. 後太祖病困，自慮不起，嘆曰：「我前後行意，於心未曾有所負也. 假令死而有靈，子修若問『我母所在』，我將何辭以答！」
衡山
衡山，五嶽之一，曰南嶽、壽嶽，始封於唐虞，山勢雄偉，綿延百里，號七十二峰，原居衡山縣境，今劃衡陽市南嶽區. 一九七九年，列湘省級自然保護區.
《星經》所載，南嶽衡山是對應星宿二十八宿之軫星，軫星乃主管人間蒼生壽命. 傳神農氏曾來此採百藥，因嘗線蟲中毒而仙逝於降真峰上.
道教亦傳，此山乃道教洞天福地（有三十六洞天之第三洞天——朱陵洞天，道教七十二福地之青玉壇福地、光天壇福地、洞靈源福地）也. 為仙人遊憩之地.
黃土高原
黃土高原，亦稱烏金高原，東西二千餘里，南北千五百里，在太行山以西，青海日月山以東，秦嶺以北，長城左近，海拔高八百至三千米. 屬旱大陸性季風氣候區，合陝北隴東地台、華力西褶帶、太平洋式燕山褶帶、隴西地塊、條地塊、呂梁山地塊、汾渭下沉帶諸地貌. 以秦地軸、鄂爾多斯地台為南北二大經.
白俄羅斯
白俄羅斯共和國    ，略稱白俄羅斯，在東歐羅巴. 都明斯克. 口九百六十八萬餘，奉東正教會. 文化昌盛，民得十二年義務教育焉.
略史
白俄羅斯者，斯拉夫人之一部也. 昔白俄羅斯之地屬立陶宛大公國. 西元一三六五年，立陶宛、波蘭合縱而立聯邦. 一七九五年，白俄羅斯為俄羅斯所并. 一九一六年五月二十五日，白俄羅斯人民共和國立，惟不為列國所認耳. 一九一九年元日，白俄羅斯蘇維埃社會主義共和國立，為蘇聯附庸，宗俄. 一九九一年，蘇聯五裂，遂自立國及今.
夸克
夸克之類有六，謂之「味」也，曰上、下、魅或粲、奇、底、頂. 上、下之質乃至輕者. 重者衰變，得上、下夸克. 上、下兩者性穩，觀宇宙萬物，甚常見之，而奇、魅、頂、底者，只生於高能粒子之碰撞（如宇宙射線、粒子加速器之類）.
夸克亦有其色荷，曰紅，綠，藍. 亦有青|反紅，反綠，黃|反藍三者，且其代數和得無彩之黑白，名曰色禁閉.
王武俊
傳
開元二十三年生.
王武俊幼善騎射，本李寶臣之裨將也，隨其降唐，拜領成德軍先鋒兵馬使、維川郡王. 李寶臣卒，其子惟嶽反. 王武俊倒戈殺惟嶽，然以朝廷之封不公，乃與幽州節度使朱滔共叛，援魏博之田悅，自稱趙王也.
後，王武俊與朱滔有隙，複降唐，為成德軍節度使、同中書門下平章事，賜爵琅邪郡王，後又與李抱真師破朱滔，累封至檢校太尉，兼中書令.
貞元十七年，武俊薨，贈太師，諡忠烈.
著作
《全唐文》載有其文：《致昭義魏博等節度書》
軼事
王武俊好騎射，嘗與客獵，一日之內射雞兔凡九十五，見者莫不駭伏.
俞鴻鈞
俞鴻鈞者，中華民國廣東省廣州人. 生於光緒廿四年一月四日，殁於民國四十九年六月一日. 俞氏工計學，嘗以經濟幹才掌國府度支. 既行憲，為第六代行政院長也.
周昭王
周康王崩，子昭王瑕立. 昭王之時，王道微缺. 昭王南巡狩不返，崩於江上. 其崩不赴告，諱之也. 立昭王子滿，是為周穆王.
牡丹區
牡丹區在山東省菏澤市，口百七十萬餘，南北九十六里，東西百一十餘里，北距鄄城七十四里.
區劃
牡丹區轄十街道：
東城街道、西城街道、南城街道、北城街道、牡丹街道、丹陽街道、岳程街道、佃戶屯街道、何樓街道、萬福街道
十三鎮：
砂土鎮、吳店鎮、王浩屯鎮、黃堽鎮、都司鎮、高莊鎮、小留鎮、李村鎮、馬嶺崗鎮、安興鎮、大黃集鎮、呂陵鎮、胡集鎮
一鄉：
皇鎮鄉.
牡丹區治所駐東方紅西街九百九十九號.
它典
分類:菏澤市區劃
運城市
運城市，屬山西省，口五百三十萬餘，東西四百餘里，南北二百五十餘里. 轄一區兩市十縣，治鹽湖區.
韓國語維基百科
韓國語維基百科者，維基大典之韓語版也. 屬維基媒體基金會. 初立於二〇〇二年十月十一日，至二〇一二年二月五日，有文十八萬餘.
維基娘
維基娘，一作維基妹，吉祥物也，乃大典之擬人，日文用戶Kasuga所私繪. 衣女使之衣，著筒襪，髮青，作雙馬尾，飾有維基拼圖三，文曰祖、Ω、ウィ.
緣起沿革
二千六年，五月廿九，用戶Kasuga上傳彩繪維基娘於維基共享. 其六月，會英文維基吉祥物版權之爭，遂以維基娘暫代. 已而，眾皆從之，收用己頁. 八月，選為特色圖. 後，得維基創始者衛詹美所許，以為吉祥物.
百圖
分類:維基大典
密蘇里州月曜日
星期一，非法社區，在美國密蘇里州富蘭克林縣.
分類:密蘇里州
五代
五代者，後梁、後唐、後晉、後漢、後周也. 唐天祐四年，權臣朱溫廢哀帝自立，建後梁，是為五代之始. 傳三世，為後唐李存勖所滅. 後唐之君無道，篡弒頻仍. 河東節度使石敬瑭乘間以契丹之助奪位，建後晉. 開運三年，契丹耶律德光引兵來伐，出帝被執於契丹. 河東節度使劉知遠聞之，稱帝於太原. 已而契丹主北歸，遂遷都開封. 傳子承祐，為郭威所弒，威建號後周. 顯德七年，趙匡胤興兵奪位，後周遂亡，而開宋朝之基.
是時，亦有節度使割據稱帝，曰前蜀，曰後蜀，曰南吳，曰南唐，曰吳越，曰閩，曰南楚，曰南漢，曰南平，曰北漢. 計凡十國，故亦與五代併稱曰「五代十國」云. 吳越、楚、南平，皆受中原封，稱王而已. 不自僭號. 其餘皆稱帝. 是故史官以吳越、楚、南平爲世襲，餘爲僭偽.
太鼓達人
後掌機興，亦備此戲. 然掌機咫尺，而操鼓則以指擘之動，機自響應，或在幕受觸，或鍵掣受抑，其道則一也. 形神仿設本體.
釋
分類:平成電子遊戲
久我通久
縮圖|權大納言通久 久我通久，系出村上源氏，具平親王裔孫，內大臣建通之子也. 天保十二年十一月廿八日誕. 安政元年，元服. 拜左近衛權少將. 二年，從帝遷幸. 四年，遷右近衛權中將. 五年，敘從三位，六年，晉正三位. 累遷權中納言. 明治元年，松平容保據會津反王師，通久拜權大納言、大和國鎮撫. 七月，之越後國督討容保. 轉戰鶴岡，十一月，凱旋歸京. 明治二年，拜鎮撫總督，赴任仙臺，以禦幕府箱館殘部. 是年七月，拜陸軍少將. 十一月，遷兵部少輔. 以降歷任元老院議官.
明治廿三年，列麝香間祗候. 歷任宮中顧問官、東京府知事、宗秩寮. 三十六年，晉從一位. 大正十四年元月十日，薨. 子常通嗣其爵. 通久善詩書，亦好歌，時以風雅稱.
分類:大正列傳 分類:村上源氏
綾部市
綾部市處日本京都府.
沿革
昭和廿五年，何鹿郡：綾部町、中筋村、吉美村、西八田村、東八田村、山家村、口上林村合，而爲綾部市. 卅年，倂何鹿郡：豐里村、物部村、志賀鄕村、中上林村、奧上林村. 卅一年，倂何鹿郡佐賀村之一部. 而何鹿郡廢.
地理
東臨福井縣大飯郡高濱町、同縣同郡大飯町，南至南丹市、船井郡京丹波町，西伴福知山市，北靠舞鶴市.
它典
分類:近畿地方區劃
積石山
黃河自出劄陵湖，河床始為下切，河面寬處六十公尺，深約一公尺，此河澄清見底. 自至達瑪多城，河水繞列赤紅山脈，名曰積石山，藏譯阿尼瑪卿山，意為黃河之祖. 積石山又名為瑪積雪山，於青海之東南，延至甘肅南之邊，為昆侖山脈中支.
俄亥俄州月曜日
星期一，非法社區，在美國俄亥俄州霍金縣.
分類:俄亥俄州
長沙市第六中學
長沙市第六中學者，位湖南省長沙市芙蓉區烈士公園年嘉湖旁，為湖南省公立學校，湖南省示範性中學之一也.
史
光緒三十一年，大清北京政府內閣總理兼財政總長熊希齡立「湖南私立兌澤中學」，乃「長沙市第六中學」前身也.
一九五二年年，「湖南私立兌澤中學」易其名為「長沙市六中」.
河套
河套平原於中國內蒙與寧夏之內，源黃河沿岸之沖積，而成平原. 括賀蘭山以東銀川平原（亦稱西套平原），內蒙狼山、處大青山南之後套平原及土默川平原（亦稱前套平原），方約二萬五千平方公里. 乃鄂爾多斯高原與賀蘭山、狼山、大青山間之陷落地區. 地勢平，土質沃，有黃河灌溉之利，為寧夏與內蒙古農業區和商品糧基地之重地.
石河子市
石河子者，新疆縣級市也. 西元一九五零年兵團所立焉. 口三十八萬餘，多漢族.
分類:新疆維吾爾自治區區劃
宇治市
宇治市處日本京都府.
沿革
昭和廿六年，久世郡：宇治町、槇島村、小倉村、大久保村、宇治郡東宇治町合，而爲宇治市. 而宇治郡廢.
地理
東臨滋賀縣大津市，南至綴喜郡宇治田原町、城陽市，西伴久世郡久御山町，北靠京都市.
它典
分類:近畿地方區劃
尚溫王
乾隆四十九年二月初一降誕. 五十三年，世子尚哲薨，冊為王世孫，封中城王子. 六十年，尚穆王薨，乃登大位，遣使如清求封. 嘉慶三年，國師蔡世昌奏請設國學，許之，乃開國學於首里之北，始開科取士. 王作《國學訓飭士子諭》，親臨勸學.
五年，仁宗遣翰林院修撰趙文楷、編修李鼎元齎詔至國，諭祭故王尚穆，冊尚溫為琉球國中山王. 六年，始開鄉學. 七年，以痘瘡薨於首里，壽十九，葬玉陵. 子尚成立.
沈廷揚
沈廷揚，字季明，號五梅，崇明人.
為人多智，好談經濟. 崇禎中，以海運策干時見用，加光禄寺少卿.
魯王監國，加户部侍郎兼右佥都御史，總督浙、直，令由海道以窥三吴. 時田仰為相，忌之；乃至舟山依黃斌卿.
時經略洪承疇與之有舊，使人說之薙髮. 問誰使汝來？曰：『經略』. 沈廷揚曰：『經略死松山之難久矣，安得有其人』！承畴知不可屈，遂與部下十二人同日被刑死. 其親兵六百人，斬於蘇之娄門，無一降者；時比諸田横之士云. 葬蘇州虎丘五人墓西.
贈諡
南明永曆帝贈戶部尚書.
清乾隆中，追諡忠節.
崇明學宮西，建沈忠節公祠祀之.
氮
因性頗惰故，清徐壽譯曰「淡氣」. 後統一部首，凡氣體入气部，遂改今名.
成在基
成在基（韓國語︰성재기），號審軒，心軒（심헌），韓國人權運動家、哲學者. 韓國大邱市人也，原鄕昌寧. 一九六七年九月十一日生. 嘗任男性連帶創健者， 二〇〇八年後嘗任男性連帶主席. 實爲南朝鮮男性人權活動之父也. 二〇一三年七月二十六日為自殺，年四十六.
氮
用途
以價廉，性惰故，作護衛之氣，用諸煉金、高溫合成. 效雖不及氦氬，所費低廉. 施以高熱，可製氮化物如氮化硅陶瓷、氮化硼等等. 又，可製氮肥. 其液態可冷凍他物.
成在基
外連
分類:大邱廣域市列傳
氮
同位素
同位素凡十七，自氮十迄氮廿五. 性穩者惟氮十四、氮十五耳.
祁彪佳
祁彪佳，字幼文，號世培，绍興山陰人也.
生平
藏書家祁承㸁之子，自幼聰敏，六歲能誦帝王名，明天啟二年進士，次年任福建興化府推官.
清兵入浙，任蘇松總督，駐節杭州抵禦清兵. 是年五月，祁與史可法等決計定策，以禦清兵. 弘光元年夏，大清兵入浙，檄諸绅投揭. 祁彪佳聞，語夫人商氏曰：「此非辭命所能却. 若身至杭，辭以疾，或得歸耳」. 陽為治装將行者；家人信之，不為意. 弘光元年五月，清兵破南京，然者，是年閏六月初六日晨，於杭寓山花園蓮花池內自殺殉節，有絕命詞：「圖功為其難，潔身為其易. 吾為其易者，聊存潔身志. 含笑入九原，浩然留天地. 」祁氏「澹生堂」藏書亦從此散出，多為黃宗羲、呂留良所有，部分歸杭州趙氏小山堂，餘則散入坊間.
錢肅樂
崇禎十年丁丑科第二甲賜進士出身，授太倉知州，嘗兼攝崇明、崑山兩邑事.
崇禎十五年，入為刑部員外，尋丁艱.
明弘光元年，南京破，因遂與鄭遵謙、孫嘉绩、陳函煇等会师江干. 浙直历授公佥院、副院、少司马，皆辞；戮力军中者一年.
明隆武二年，錢塘失守，携家入海.
閩中復授公副院；公至，則延平已破，復遁迹海岛中.
明永曆元年，鄭彩治兵海上，福建起兵；錢肅樂得復以掌邦政召，乃與熊汝霖、馬思理、沈宸荃、林垐、吳锺峦]]等协力任事.
明永曆二年，戊子，加阁衔. 見國勢日蹙、藩镇骄悍，忧愤成疾，卒于海外之琅琦山. 遺命以明朝員外冠服殮，故仍稱員外云.
粟裕
粟裕，字裕人，幼名繼業，學名多珍. 侗族. 清湖南會同人，光緒三十三年七月初二生.
早年生涯
民國二年，入私塾，嘗讀《三字經》、《百家姓》等. 七年，土匪作亂於鄉里，裕遂入會同，入學讀書. 十三年，裕不滿家中逼迫，離家至常德，入師範. 時國民革命軍北伐，裕積極支持，始接觸共產黨思想. 十五年，師範學潮，是年，裕入中國共產主義青年團，次年，轉入中國共產黨.
南方征戰
十六年，蔣中正清黨，裕走南昌，入葉挺軍，起事南昌. 裕隨軍南下廣東，嘗二戰，至潮州、汕頭. 後，軍戰不利，裕隨軍撤潮州，整編於大庾，轉湖南. 是年，裕起事與湘南，敗何鍵，入郴州. 其後，累克永興、耒陽、資興. 十七年二月，湖南不利，三月，裕走井岡山. 六月，裕率軍戰於老七溪嶺，復戰於贛南閩西. 當期間矣，裕嘗警衛毛澤東. 其後，蔣中正圍剿紅軍，凡五次. 十九年八月，裕二攻長沙，不利，轉攻吉安，克之. 二十年，裕敗譚道源，破第一次圍剿.
孟達子度
孟達，字子度，本字子敬，避先主叔父敬，改之. 建安中，益州牧劉璋遣達副法正，各將兵二千人，使迎先主，先主因令達並領其眾，留屯江陵. 蜀平後，以達為宜都太守. 關羽圍樊城、襄陽，連呼劉封與達，令發兵自助. 達等辭以山郡初附，未可動搖，不承羽命. 會羽覆敗，先主恨之. 又封與達忿爭不和，封尋奪達鼓吹. 達既懼罪，又忿恚封，遂表辭先主，率所領降魏.
魏文帝善達之姿才容觀，以為散騎常侍、建武將軍，封平陽亭侯. 合房陵、上庸、西城三郡為新城郡，以達領新城太守. 太和元年十二月，達舉兵反，明帝詔驃騎將軍司馬懿討之. 二年春正月，懿攻破新城，斬達，傳其首.
惠比壽學園男子部
EBiDAN，日本男優結社也. 其名自「惠比壽學園男子部」（えびすがくえんだんしぶ）之簡.
曹三祝
傳
曹三祝狀貌魁梧，少諳兵法. 道光辛巳捷鄉闈，壬午連捷進士. 殿試三甲，授藍翎侍衛. 由福州都司，以勛薦升建甯鎮總兵，調署漳州鎮總兵. 握鈐既久，威稜著八閩. 咸豐三年，漳州會黨滋事，三祝率所部殲勦，務獲渠魁. 轉戰愈酣，忽賊蜂擁而至，力不能支，危急時，誦「男兒不負君恩義，死在沙場是善終」成句，遂罵敵不屈遇害.
是年六月初二日，奉上諭：據王懿德奏稱四月初十日突有會匪數千攻撲漳州以致府城失陷，其罵賊被害之福建署漳州鎮總兵、建甯鎮總兵曹三祝着交部從優議卹欽此. 禮部、兵部遵旨從優照提督例給予祭葬銀兩，並給騎都尉兼一雲騎尉世職. 襲次完時給予恩騎尉世襲罔替. 遣官讀文致翰林院立傳撰祭文碑文，入祀京師昭忠祠，並入州城及陣亡府城昭忠祠. 奏奉特旨俞允禮部奏請諡號，奉硃筆銓出襄慤欽此.
尹元衡
瑞原府院君尹元衡，字彦平，號坡平，朝鮮京畿波州人也，出坡平尹氏，領敦寧府事尹之任之四子，母李氏，正德四年生. 文定王后之弟，嘉靖七年及第，爲承候官，時文定皇后尹氏欲立己子，乃陰結黨羽，元衡等為其棟樑，號曰小尹，中宗既崩，世子峼繼位，是為仁宗，嘉靖二十四年，仁宗即位未經年而暴崩，元衡等立慶源大君峘為王，是為明宗，元衡尋誣仁宗舊臣尹任、士林黨柳灌、柳仁淑謀反，皆下獄死，是為乙巳士祸，官拜朝鮮國領議政. 文定皇后尹氏薨，元衡失勢，為群臣所劾、旋遭奪職、并削其爵位，流配外道，妻鄭蘭貞為民所杖殺. 嘉靖四十四年四月二十八日. 元衡乃自戕，年五十六. 得一庶子忠源.
一九一〇年
清宣統二年.
宮津市
宮津市處日本京都府.
沿革
昭和廿九年，與謝郡：宮津町、栗田村、吉津村、府中村、日置村、世屋村、養老村、日谷村合，而爲宮津市. 卅一年，倂加佐郡由良村.
它典
分類:近畿地方區劃
理查一世
幼年居於法國阿基坦，其母艾琳娜育之. 一一八六年，封公阿基坦. 一一八四年，兄薨而入主東宮. 一一八八年至一一八九年，因其父欲立幼子約翰為儲，通法王腓力二世行玄武門之事，得王位.
透母
透母（中古拼音：thuh），中古漢音聲母也，舌頭音，隸端組，次清. 後接韻母，有一、四等，與徹二、三等對. 下有例字.
理查一世
一一九零年，理查聯腓力二世之力，興第三次十字軍東征. 一一九一年，佔塞浦路斯，破阿克. 然受阻於耶路撒冷，不敵薩拉丁軍也. 一一九二年九月議和.
透母
擬音
大多漢音、對音、域外方音，透母讀/tʰ/，故擬爲/tʰ/.
理查一世
但見俘於奧地利公利奧波德五世於歸途，轉至神聖羅馬帝國皇帝亨利六世. 囚於特利菲爾斯之山堡. 理查母后艾琳娜與坎特伯雷大主教華爾特（Hubert Walter）極力奔走，終於一一九四年以十五萬馬克贖之.
透母
古今音變
現代漢語透母存古，仍透，入陰聲調.
理查一世
一一九六年，與腓力二世交惡而戰，致倫敦抗稅起義. 一一九九年，之阿基坦平亂，為流矢所中，崩，傳位於其弟約翰.
透母
古今音變
無論吳、漢，皆讀た行.
理查一世
王英十年，多戰於外，於國內僅六月，國多由華爾特治. 弗通英語，窮兵黷武，百姓不堪. 然，人慕之俠士風範. 又其久居在外，世家貴族因此權力擴張，則奠定日後憲政發展之基.
透母
古今音變
透母仍透，入陰聲調.
古今對照（一欄例字，二欄切韻，三欄官話，四欄粵語，五欄吳語，六欄日語，七欄韓語，八欄越南語）
世紀
世紀，一曰稘，百年也，屬西曆法. 以基督降世立元，後每百年以數次之. 如一世紀者，一年起而百年訖；二世紀者，百一年起而二百年訖. 耶降以前，則呼前幾世紀. 天文亦有世紀法，以有零年，乃以零至九十九年為一世紀；而百年至百九十九年為二世紀. 其別如此.
釋名
稘，期之重文，《禮記》云：「百年曰期」，侯官嚴氏以譯世紀. 嚴譯之名，玄者玄之，以著其專. 故期之作稘，猶速度之作遬、自由作自繇.
[[Category:時]]
舒淑 (清覺羅)
舒淑，愛新覺羅氏，清覺羅，滿洲鑲藍旗人. 清景祖六世孫，恪恭貝勒塔察篇古五世孫，祜爾哈齊四世孫，阿世布之曾孫也. 莽嘉之孫，三等男朗圖次子，薩克圖之嗣子. 清初將領，二等男爵. 明萬曆三十八年，其曾祖阿世布因罪為太祖所賜死.
傳
順治十六年生. 康熙十三年，三伯薩克圖討三藩死，無子，朝廷詔令舒淑繼為嗣. 三十二年，其父三等男朗圖卒，舒淑嗣位，晉二等男. 四十四年十二月，卒. 子未詳.
注
分類:清列傳
魏武宣皇后
魏武宣皇后卞氏，琅邪開陽人，本倡家，漢延熹三年十二月己巳生齊郡白亭 ，有黃氣滿室移日. 父敬侯遠怪之，以問卜者王旦，旦曰：「此吉祥也. 」
年二十，曹操於譙納后爲妾. 後隨操至洛. 及董卓爲亂，操微服東出避難. 袁術傳太祖凶問，時操左右至洛者皆欲歸，后止之曰：「曹君吉凶未可知，今日還家，明日若在，何靣目復相見也？正使禍至，共死何苦！」遂從后言. 操聞而善之. 建安初，丁夫人廢，遂以卞氏爲繼室. 諸子無母者，操皆令卞氏養之.
初，丁夫人旣爲嫡，加有子脩，丁視后母子不足. 后爲繼室，不念舊惡，因太祖出行，常四時使人饋遺，又私迎之，延以正坐而己下之，迎來送去，有如昔日. 丁謝曰：「廢放之人，夫人何能常爾邪！」其後丁亡，后請太祖殯葬，許之，乃葬許城南.
又文帝丕爲太子，左右長御賀卞曰：「將軍拜太子，天下莫不歡喜，后當傾府藏賞賜. 」卞曰：「王自以丕年大，故用爲嗣，我但當以免無教導之過爲幸耳，亦何爲當重賜遺乎！」長御還，具以語太祖. 操恱曰：「怒不變容，喜不失節，故是最爲難. 」
建安二十四年，拜爲王后，策曰：「夫人卞氏，撫養諸子，有母儀之德. 今進位王后，太子諸侯陪位，羣卿上壽，減國內死罪一等. 」二十五年，操崩，文帝即王位，尊后曰王太后，及踐阼，尊后曰皇太后，稱永壽宮. 明帝叡即位，尊太后曰太皇太后.
黃初中，文帝欲追封太后父母，尚書陳羣奏曰：「陛下以聖德應運受命，創業革制，當永爲後式. 案典籍之文，無婦人分土命爵之制. 在禮典，婦因夫爵. 秦違古法，漢氏因之，非先王之令典也. 」帝曰：「此議是也，其勿施行. 以作著詔下藏之臺閣，永爲後式. 」
曹洪家富而性吝啬，文帝少時假求不稱，常恨之，遂以舍客犯法，下狱當死. 羣臣并救莫能得. 卞怒文帝「梁、沛之間，非子廉無有今日」，又謂郭女王曰：「令曹洪今日死，吾明日敕帝废后矣. 」於是泣涕屡請，乃得免官削爵土. 猶尚沒入其財產，太后又以爲言，後乃還之.
至太和四年春，明帝乃追謚太后祖父廣曰開陽恭侯，父遠曰敬侯，祖母周封陽都君及敬侯夫人，皆贈印綬. 其年五月 ，后崩. 七月，合葬高陵.
私立惠比壽中學
私立惠比壽中學，日本樂班也. 立於平成廿一年. 其名「惠比壽」，出星塵傳播所在，東京都澁谷區惠比壽.
存活期
存活期一詞，見於電腦網路，蓋為數字，意數據包於網路驛送機之互送極限. 凡過驛送機、減一；無餘而包未至，則包見棄. 以防包至於無限循環，致網路之滯塞矣.
許玄徹
許玄徹，隋末嶽州旅帥.
傳
大業十三年，嶽州校尉董景珍、雷世猛，旅帥鄭文秀、許玄徹、萬瓚、徐德基、郭華，沔州人張繡等謀叛隋. 郡縣吏民欲推景珍為主，景珍曰：「吾素貧賤，雖暫稱君，眾必不應. 今欲舉一君，當從眾望. 羅川令蕭銑，梁之後，含弘光大，有梁武之風. 吾又聞王堪膺籙，必有符命，而隋冠帶，皆曰「起梁」，此乃蕭家中興之兆. 今請以為主，不亦應天順人乎？」眾乃遣人諭意，銑大喜，向景珍書曰：「吾之國，昔在隋，以小事大，朝貢不缺. 然隋貪吾土宇，滅吾宗族，吾是以為痛，不忘雪耻. 今天啟汝等，贊吾興事，果一，豈非天意也！吾欲糾率士庶，靜等眾來請. 」即日集數千人，聲言討賊而實以相應. 時潁川賊帥沈柳生來寇羅川縣，銑擊之，不利，故謂柳生之眾曰：「嶽州豪傑首謀起義，請吾為公. 今隋政不德，天下人皆背，吾雖欲專守，而不能保全. 且吾先人昔皆在此，若從其請，必能複大梁之祚，遣人召柳生，亦當從吾. 」眾皆悅，乃稱梁公，改隋服飾，立梁旗幟. 柳生以眾歸銑，拜車騎大將軍，帥師往巴陵. 自起兵以來五日，遠近數萬人來歸.
義寧二年，銑僭號，署置百官，一如梁事. 偽諡其從父琮為孝靖帝，祖岩為河間忠烈王，父璿為文憲王. 封景珍為晉王，世猛為秦王，文秀為楚王，玄徹為燕王，瓚為魯王，繡為齊王，楊道生為宋王.
注
分類:隋列傳
王道棱
王道棱，一作道夌，隋末唐初時人，本姓支，西域胡人，寓居新豐. 鄭帝王世充兄子，世充兄世惲之子，仁則之弟.
傳
武德二年四月，世充制偽詔，遣其兄世惲廢皇泰主於含涼殿，世充僭即帝位，建元開明，國號鄭. 先封同姓隆為淮陽王，整為東郡王，楷為馮翊王，素為樂安王. 次封叔父瓊為陳王，兄世衡為秦王，世偉為楚王，世惲為齊王. 又封瓊子辯為杞王，世衡子虔壽為蔡王，世偉子弘烈為魏王，行本為荊王，琬為代王；世惲子仁則為唐王，道誠為衛王，道詢為趙王，道棱為燕王；兄世師子太為宋王，君度為越王. 立子玄應為皇太子，子玄恕為漢王.
武德四年，世充敗，道棱從玄應、世偉等之亂，伏誅.
引據
《舊唐書·卷五十四·列傳第四》
注
分類:隋列傳
柳惔
柳惔，字文通，河東解人，諡穆. 南朝宋大明六年生. 柳世隆次子. 世隆，齊司空. 惔嘗居官於梁. 平生好學，善作文. 宋昇明三年，蕭賾爲中軍大將軍，命柳惔爲參軍，轉主簿. 家人未嘗見其喜怒. 梁天監六年殁.
柳惔著《仁政傳》及《諸詩賦》，粗有辭義. 有文集《柳惔集》二十卷. 子柳昭，或作柳照，官至中書郎，襲爵曲江侯. 《梁書》曰：「昔竇融以河右歸漢，終爲盛族；柳惔舉南鄭響從，而家聲弗霣，時哉！」
引據
分類:南朝列傳
戚林八音
《戚林八音》，韻書也，福州人晉安輯. 方音三十六字母與一字調出四聲、十五聲具載. 明嘉靖時，戚繼光入閩退倭. 方其後，《戚參將八音字義便覽》成. 清康熙時，採《字義》之精簡，改訂而有《太史林碧山先生珠玉同聲》. 其後有間，傳錄滋誤，彼此分行，而覓之市之也艱. 乾隆十四年，晉安總《戚》《林》，然後校正之，刊行之. 十邑方言之玩，《八音》允稱軌範.
今所存最古者，《戚林八音合訂》，學海堂以乾隆間木刻者也. 廣傳而屢爲翻印者，《民國適用改良戚林八音合訂》，西曆一九一二年初版者也. 所謂改良，少正其誤，增時常所用字三四耳. 亦有一冊以道光庚子年刻而集新堂藏板者見於閩侯.
輯《戚》者署名「三山蔡士泮開璧氏」. 作《林》者署以「閩中藤山陳他也人氏」. 之二人實名身世，乃今未有埆考. 是二書後，至於《合訂》，悉手書傳錄. 自《合訂》有版刻. 而晉安何所校正，亦不知矣.
據
分類:字書
物流 (影戲)
分類:瑞典影戲
蘇聯
蘇聯者，蘇維埃社會主義共和國聯盟 之略也，都莫斯科，行社會主義，國土遼闊，物產豐隆. 一九九一年口二億九千餘萬. 北臨北極，南俯土耳其、伊朗、阿富汗、中國、蒙古、朝鮮民主主義人民共和國、日本七國. 西接挪威、芬蘭、波蘭、捷克斯洛伐克、匈牙利、羅馬尼亞、保加利亞七國，東望美利堅之阿拉斯加. 其疆土之闊，物產之饒，舉世無雙.
一九一七年春，因一戰失利，帝俄國威頓失，且被覆滅，臨時政府制統舉國，行資之制，亦有蘇維埃並存. 臨時政府繼帝俄之政，征伐德奧，國力益敝，民不聊生，於是列寧率工農水兵之衆，起義彼得格勒，亡臨時政府，廢民選之立憲議堂，生工兵蘇維埃，史稱十月革命. 建羅剎蘇維埃國，都莫斯科. 頃，舉國皆不欲戰，以使休養生息. 故媾於德意志奧匈，訂《布列斯特條約》，先西諸國和. 一八年秋，一戰告終. 英、法、日、美諸國視羅剎議和，怒遏不止. 且帝俄舉債未清，蘇俄乃先行社會主義於天下，諸國畏而憚之. 且羅剎有豪紳貴冑欲復帝王之制，欲護東正之名，遂揭竿而起，諸國逐以干戈涉其政，以師役援其民. 史稱紅白俄內戰. 及後，鑒眾將爭權奪利，未能遠謀，使蘇俄之師大捷，得護其體.
一九二零年春，蘇聯拳拳所措，欲以「解放」之名，伐新生之波蘭，援魏瑪之工農，以行世界革命. 托洛茨基乃將八十萬之衆征波蘭，雖勢如破竹，惜潰於華沙，其後一蹶不振，遂回蘇俄，請和波蘭.
越二歲，烏克蘭、白俄羅斯與南高加索聯邦加盟於蘇維埃羅剎國，故易國號，名蘇維埃社會主義共和國聯盟. 頃，列寧崩殂，斯大林當政，繼列寧之遺志，商賈廢，官營興；輕工廢，重工興；小農耕耘廢，集體農莊興. 其後行「五年計劃」之策，使其經國有道，工肆興盛. 諸歐羅巴之國經濟待建，惟蘇聯可獨步歐羅巴，是為其功也.
三十年代，諸國視納粹德國欲肆開邊，不敢妄動. 英法以綏靖之策，謀天下之安. 蘇聯憂西方諸國，禍水東引，使法西斯患於蘇. 蘇欲聯英法，未果，遂「禍水西推」，擬《蘇德互不侵犯條約》，裂波蘭之土. 蘇開邊之意未已，初併愛沙尼亞、拉脫維亞、立陶宛於西疆，後因邊疆之安伐芬. 萬國大駭.
四一年秋，德伐蘇土. 初，紅軍屢綏於德軍. 冬至，雪積數尺，天寒地凍，德師悉靡. 紅軍乃擊之，皆勝. 至於春回之時，冰雪悉融，蘇而之疆土，十九皆為潭澤. 德師多車甲，陷其中不能行. 紅軍衛國竟成，先克布達佩斯、布拉格、維也納，軍柏林，希特勒畏而自戕. 德盡失其土，請降于敵. 歐羅巴閒戰告終.
四四年秋，蘇併外蒙一處，謂唐努烏梁海.
四五年夏，蘇伐東瀛，以守美利堅之諾. 曰八月風暴，使東瀛關東軍盡靡.
四五年，中蘇擬《中蘇友好同盟條約》，贊外蒙立邦.
氰
氰，碳氮合質，一譯22px，式記(CN)2. 毒物也，氣態，無色，嗅如苦杏仁，可燃. 分類:有機化學
蘇聯
二戰終，諸國皆媾. 蘇向德索百億美元. 約盟國分德為四區. 至是時，美蘇二國皆欲霸於世界，互敵之，史稱「冷戰」. 鑑美蘇兩國皆備核武，兩國皆不敢從之. 四八年，玆英法美三國，欲建西德，是故，蘇封西柏林水陸二路，欲使英法美三國無從補給，惟其以柏林空運之略，抗蘇聯之謀. 頃，三國合西德之地，私立政權，號德意志聯邦共和國，都波恩，其後美利堅立「北大西洋之盟」，北約乃美英法等國之盟，一國受襲，眾國皆助. 是故，蘇聯懼之，遂徹其封鎖，立德意志民主共和國. 後於五五年另立「華沙之盟」，欲與之分庭抗禮.
五三年，斯氏崩殂，舉國上下皆爲垂涕. 然士大夫之屬權鬥不絕，頗爲激烈，後以赫魯雪夫當政告終. 赫乃簡政放權，以和為政，廣植苞穀，有興商賈之意. 苞穀著，向陽希溫之物也，不勝西伯利亞之寒，於是北之包穀，十有八九，顆粒無收. 赫令雖有改革，不足興國.
矩陣
夫縱橫之陣，填格以數，以括括之，是為矩陣，西記之以.
方程式
作增廣矩陣，並列運算，可以之解直線方程.
例曰：方程組，可以示之，列運算得，則解.
線性變換
座標中，立點P(x,y)，示以矩陣，前乘二階方陣，其果矩陣，視之新點P'(x',y')，謂點P以A變換至P'.
形以方陣變換者，其面積比如方陣行列式值. 有方陣，特有其能，可為伸縮、鏡射、旋轉之法.
沈貞
沈貞（諺文︰심정），字貞之，號逍遙堂，成化七年九月二十五生. 朝鮮漢陽人，系出豊山沈氏. 成宗時為生員. 燕山君朝登科. 中宗反正，策靖國功三等，封華川府院君. 弘治十五年登文科官漢城府尹，禮判. 正德十四年，貞與洪景舟、南袞等陰謀誣趙光祖有反意. 使人置走肖為王四字於葉上，走肖者，趙也. 意趙為王. 中宗聞而惡之. 竟處光祖以流罪. 十二月，光祖賜死. 貞等遂得勢. 官止左議政. 入相，屢起大獄，戕殺士類. 作逍遙亭於江上. 嘉靖十年十二月初三以朴敬嬪事賜死，年七十一，諡文靖.
賈充
賈充，字公閭，平陽襄陵人，三國魏末晉初權臣，魏豫州刺史逵之子. 晉室之元勳.
輔助司馬
漢建安二十二年生，逵暮年而生充，是充閭之慶事，故為名焉.
晉景帝為大將軍，充參其軍事，於正元二年從帝幸樂嘉城討毌丘儉與文欽之亂. 帝疾篤，還許昌，留充督諸軍. 後帝以病崩，其弟昭得傅嘏之力，還洛陽，而嗣位，即文帝. 充留許昌監諸軍，增邑三百五十戶.
計克敵陷
文帝既掌權，以充為大將軍，轉右長史. 文帝恐方鎮之將有异，使充至諸葛誕處. 充嘗謂誕曰：「洛陽之賢人，皆從帝禪讓，此君知之. 君以為何如？」然遭誕厲聲責曰：「汝非逵之子！汝世受魏之恩，豈可負國，欲將魏之社稷盡付他人？此我不敢從之. 如洛陽有難，我當力搏一死. 」充默然，歸告文帝曰：「誕在揚州，威名夙著，能得人死力. 觀其規略，為反必也. 今征之，反速而事小；不征，事遲而禍大. 」
甘露二年，文帝征誕為司空，誕果反. 文帝乃討誕，充計以深溝高壘可破敵之銳，文帝計從之，壽春既陷，登壘獎勞充. 文帝先歸洛陽，留充治南方之事. 充以功進封宜陽鄉侯. 尋遷廷尉，以明刑斷獄之事，得平反冤獄之美名.
悖逆弑君
充後轉中護軍. 五年，魏帝高貴鄉公忿文帝專政，遂合宮中衛兵及諸奴討文帝. 充引兵數千人阻帝於南闕. 帝自用劍，謂有敢動者滅族，眾疑與帝戰非小，皆欲奔走. 太子舍人成濟乃問於充：「今日之事如何？」充對曰：「司馬公等養汝，正擬今日，複何疑！」成濟乃膽壯，遂入前而弑帝. 魏帝既死，文帝會群臣諮言事，陳泰議當誅首謀之充，文帝不願，但殺成濟、成倅等. 文帝複立奐為魏帝，是為元帝. 充進封安陽鄉侯，統城外諸軍，加散騎常侍.
景元五年，滅蜀之鍾會於成都反，充以中護軍假節、都督關中、隴右諸軍事，至漢中屯守，尚未至，會則以兵叛而死.
後充還朝，時軍國多事，朝廷機密，皆與籌之，與裴秀、王沈、羊祜、荀勖等盡為文帝所用. 文帝覆命充修定新律. 後假金章，又賜甲第一區. 初建五等之爵，封臨沂侯.
咸熙二年，文帝疾篤，世子炎問後事於文帝，文帝曰：「知汝者賈公閭也. 」炎嗣王位，以充為晉衛將軍、儀同三司、給事中，改封臨潁侯. 同年，炎稱帝，是為武帝. 拜充車騎將軍、散騎常侍、尚書僕射，封魯郡公. 充定新律《泰始律》，民皆稱新法便利，武帝下詔嘉之，賜其子弟一人關內侯. 及後充又代裴秀，加領尚書令. 後解散騎常侍，改為侍中. 至賈母卒，以母憂去職，武帝遣黃門侍郎慰之，及後以東南有事，遣典軍將軍楊囂宣諭旨，命之六旬還內. 後吳將孫秀來降，拜驃騎大將軍，武帝以充為舊臣，欲將車騎與驃騎位易，以充讓而未成.
諂諛陋質
時侍中任愷、中書令庾純等剛直守正之士皆惡充之為人. 充之女褒為齊王攸之妃，朝中亦多黨羽，二人恐充之勢益盛. 充不欲愷近上，舉愷為東宮官，意削其侍中，然武帝使愷加太子少傅，仍留侍中.
泰始七年，愷因鮮卑禿髮樹機能擾秦、雍二州，啟言使一有威謀之臣鎮撫邊夷，則首推充，庾純亦從之，武帝以充加都督秦涼二州諸軍事，出鎮長安. 充深恨愷. 而荀勖獻謀，以其女為太子衷婚配，充方得留洛陽. 充後遷司空，又為侍中、尚書令、車騎將軍領兵. 後轉為太尉、行太子太保、錄尚書事.
充得人獻策，虛贊於愷，薦愷理選舉事. 武帝遂以愷為吏部尚書，使愷事繁，與帝相見時减. 充與其黨又多番構罪於愷，令其屢被免官，而上不至大位.
疾懼進滅
五年之冬，武帝為滅吳之役，命充使持節、假黃鉞、大都督，總統六軍. 充恐敗，不意出軍，然武帝固，又脅若充不肯，其當親率兵攻之. 充逼受命，領中軍南屯襄陽，為諸軍節度. 明年，吳在荊州之諸將皆已降，上命充移屯項縣. 此時，充又上表請罷兵，以吳未能一舉滅之，而疾疫必起. 時朝內之荀勖亦奏與充相類之奏表，而不為武帝所納. 充使至轘轅，吳末帝已降. 以充拒攻吳，而又嘗諫退，今吳亡，充大懼，欲請罪，而武帝只為安撫而不問其罪.
弟
賈混：字宮奇. 封永平侯，曆宗正卿、鎮軍將軍，領城門校尉，加侍中
從孫
賈眾：散騎常侍，趙王倫被誅，朝廷本欲立其為充之後，其意不欲而假狂之
引據
分類:曹魏列傳 分類:晉列傳
行星環
行星環者，乃繞行星運轉之宇宙塵、小顆粒，生一扁平盤狀之域. 土星環者，最為人知也，然木星、天王星、海王星者，亦有環矣.
土星之衛麗亞或有環矣，衛星之中，或有環者獨之.
生
成環之因有三：
環者多弗穩矣，歷千萬、數億年迨沒，然土星環甚古矣. .
間可察「牧羊犬」衛星，乃環之外緣、環內縫隙之小衛星. 其引力劃環之界；近物或吸進環內，或被逐，或吸進衛星.
高開道
高開道，滄州陽信人，昔爲鹽戶，驍勇善戰.
紀
隋末從格謙舉義，為將軍. 謙死，開道領謙部，於沿海抗隋. 武德元年，克北平，取漁陽，自稱燕王，建元始興，一作天成，都漁陽. 旋投高曇晟，封齊王，尋殺曇晟並其眾.
三年，入唐，封北平郡王、蔚州總管. 明年，複稱燕王，舉兵反唐. 六年，先引突厥攻幽州，突地稽率兵擊之. 再以奚族兵攻幽州，州兵退之. 複引突厥兵二萬人擾幽州，唐不利. 七年，其將張金樹反. 開道爲之迫，自殺.
注
分類:唐列傳
龜岡市
龜岡市處日本京都府.
沿革
昭和卅年，南桑田郡：龜岡町、東別院村、西別院村、曾我部村、吉川村、薭田野村、本梅村、畑野村、宮前村、大井村、千代川村、馬路村、旭村、千歲村、河原林村、保津村合，而爲龜岡市. 卅一年，倂船井郡東本梅村. 卅三年，割牧地區、寺田地區於大阪府豐能郡東能勢村. 卅四年，倂南桑田郡篠村. 而南桑田郡廢.
地理
東臨京都市，南至大阪府高槻市、同府茨木市、同府能勢郡豐能町，西伴大阪府豐能郡能勢町，北接南丹市.
它典
分類:近畿地方區劃
何異
何異，字同叔，撫州崇仁人. 紹興二十四年進士，調石城主簿，後任知萍鄉縣. 开禧二年，知潭州. 嘉定元年，召爲刑部侍郎.
異有詩名，所著《月湖詩集》行世. 又別著《中興百官題名》五十卷 ，《月湖信筆》三卷. 蓋生平俸禄，多用買山、市書，建有「浮石山庄」「麻姑山房」以藏書.
引據
<References/> 分類:宋列傳
城陽市
城陽市處日本京都府.
沿革
昭和四十七年，久世郡城陽町爲城陽市.
地理
東臨綴喜郡宇治田原町，南至綴喜郡井手町，西伴京田邊市、八幡市，北靠久世郡久御山町、宇治市.
它典
分類:近畿地方區劃
張俊
縮圖|右|岳飛墓前的張俊像（右） 張俊，字伯英，鳳翔府成紀人. 元祐元年生. 南宋之將，嘗與岳飛、韓世忠、劉光世並稱中興四將，後轉主和， 為殺岳武穆之幫兇一也，乃為宋高宗深寵. 晚封清河郡王，赫赫一時也.
紹興二十一年十月，張俊盛供宴，以奉高宗，留中國歷史上最大之一筵. 張俊乃以宴而聞名耳.
二十四年卒. 追封循王.
妻
章氏，頗知書. 柘皋之役，俊貽書囑以家，章氏答書引霍去病、趙雲不問家為言，令勉節. 俊以其書進，上大喜，親書獎諭賜之.
子孫
張俊育五子各為子琦、子厚、子顏、子正、子仁.
張子顏，右奉議郎直敷文閣主管台州崇道觀賜紫金魚袋.
張子正，右宣教郎直敷文閣主管台州崇道觀賜紫金魚袋.
張俊孫張宗元，承事郎籍田令賜紫金魚袋，兵部侍郎兼都督府參議軍事，後為湖北、京西宣撫判官，與岳飛之死有連也.
張俊曾孫張鎡，原字時可，以慕郭功甫，故易字功甫，號約齋. 紹興二十三年生，先本成紀人，寓居臨安，卜居南湖. 生顯赫，張鎡為宋南渡名將俊之曾孫，劉光世之外孫，張炎之曾祖也. 乃張氏自武功轉文階中之重者. 隆興二年，為大理司直. 淳熙間直秘閣通判婺州. 慶元初為司農寺主簿，遷司農寺丞. 開禧三年與謀誅韓侂冑，又欲罷宰相史彌遠，事泄，於嘉定四年十二月除象州編管，端平二年卒. 俊曾孫鑒，字平甫，張鎡异母弟，為隱德清之姜夔之友也.
張俊從子張子蓋，龍神衛四厢都指揮使清海軍承宣使添差兩浙西路馬步軍副總管，字德高，鳳翔府成紀人. 父張宏，應募從張俊軍河上. 金人破開德府，張宏戰死. 子蓋初從韓世忠討苗傅，補承信郎，累遷武功郎. 紹興六年，劉猊大舉入寇，過定遠縣，將趨宣化窺淮，詔遣俊會劉光世軍剿之. 子蓋從張俊擊猊於藕塘，授閣門宣贊舍人. 明年，改昌州刺史、江南東路馬步軍總管. 十年，金複取河南，以興複宿、亳功，遷登州防禦使兼宣撫司衙兵副統制.
傍親
張俊弟保，拱衛大夫.
張俊侄張子儀，右朝請大夫直徽猷閣主管佑神觀賜紫金魚袋.
俊侄張子安，承奉郎.
俊侄張子文，忠翊郎.
俊侄孫張宗旦，保義郎.
俊侄孫張宗亮，保義郎.
張俊侄孫宗說，登仕郎.
張俊侄孫張宗益，成忠郎.
俊侄孫張宗穎，登仕郎.
張俊五世孫為張樞，字鬥南，一字雲窗，號寄閑，張炎之父，以善詞名於世也. 《浩然齋雅談》卷下：「雲窗張樞字鬥南，又號寄閑，忠烈循王五世孫也. 筆墨蕭爽，人物醞藉，善音律，嘗度《倚聲集》百闋，音韻諧美，真承平佳公子也. 」《全宋詞》輯詞九首. 則張俊六世孫為張炎也.
張俊玄孫為張濡，字子含，一字澤民，號松窗，以浙西安撫司參議官屯守獨松關也，其將誤殺元使而使元主怒，德祐二年三月，大元兵破臨安，張濡伏磔殺，尋複為籍家. 自此，張炎遭顛危，破家亡國也.
張炎，字叔夏，號玉田，又號樂笑翁. 淳祐八年生，寓居臨安. 宋亡時，年二十九，家產籍沒，至以賣卜為生. 至元二十七年，曾北遊大都，明年春後南歸. 晚年落魄縱遊金陵、蘇杭間. 卒於元延祐六年，年七十餘.
長沙市一中開福中學
長沙市一中開福中學，立於公元一九一六年. 歷百又一年，屢易其址. 現址位於開福區德雅路四百六十二號，占地四萬八千平方米，有教學班四十，學生二千餘人，教師一百八十四人.
校長蔣明權，公元二零零四年始主本校.
史
一九一六年，雅禮大學同學會創廣雅中學於長沙. 一九三八年，鄔干於始辦學校，一九四六年定名行素中學，一九四七年遷長沙絲茅衝.
一九五二年，廣雅中學易名為長沙市第七中學. 一九五三年十月行素中學併入，仍號為七中.
二零一四年易名為長沙市一中開福中學.
校訓
校訓：公、毅、誠、朴
校風：卑之無甚高論，坐言不如起行 分類:長沙市中學
氯酸鉀
氯酸鉀（式書鉀|K氯|Cl氧|O3），氯酸之鉀鹽也. 味咸，稍具毒性. 縮圖|夫一氯酸根並一鉀離子，即為氯酸鉀也.
縮圖|氯酸鉀之貌
性
乃強氧化劑是也，共磷、硫、強還原劑、官品之類即易爆炸，故可用以製炸藥也. 灼之，則生氧氣，然此製法危矣.
[[Category:鹽]]
尚泰王
琉球國中山王尚泰，後尚氏之十九代王也，先王尚育次子.
道光二十三年七月初八降誕. 二十四年，王世子尚濬早殤，乃以次立為世子. 二十八年，育王薨，王以世子立，太妃元貞稱制. 時國用奇缺，災禍屢降. 咸豐四年，有亞美利加國火輪船至國，脅以兵威，與王定約. 法蘭西、和蘭之船繼至，亦定約. 有士人名向永功者，以通泰西諸語見用於王. 然永功通於日本薩州，謀購法蘭西大炮，事敗，與物奉行向如霖伏誅，法司馬克承坐流伊江島.
清以琉球案交涉於日本，日本不理. 王亦遣官如東京，赴泰西列國使館抗議. 日皇憂之，遂納伊藤博文之議，於琉球行廢藩置縣. 光緒五年，日本松田道之以大兵入琉球，遷其宗器，廢為沖繩縣. 琉球民心殊不平，咸欲為亂. 士人亦作血判書，謀抗日本. 松田憂而卒. 日皇聞之，乃遷王尚泰、王世子典於東京，封侯爵，以絕民望. 日皇賜邸於東京府麹町區，雖曰禮遇，實則幽之. 明治三十四年，薨於邸，歸葬玉陵. 子尚典襲爵.
尚灝王
琉球國中山王尚灝，後尚氏之十七代王也. 故世子尚哲四子.
乾隆五十二年五月廿九降誕. 嘉慶五年，宜野灣王子尚容無嗣，奉旨入嗣. 八年，尚成薨，無嗣. 先王溫無嗣，議立弟灝. 容無奈，乃奉還尚灝，入繼大統. 王遣使如清求封. 十三年，仁宗遣翰林院修撰齊鯤、工科給事中費錫章齎詔至國，諭祭故王尚溫，冊尚灝為琉球國中山王，故世子尚成亦得追封.
時琉球國用奇缺，災異屢降. 王雖欲治之，力尤不足. 乃貪盃好色，多娶民女. 常遷怒於大臣，群臣懼之. 乃於道光八年幽王於浦添間切城間村，奉世子尚育攝位，尊王為坊主御主. 坊主御主，球語謂僧王也.
十四年，薨於浦添. 世子育嗣.
科皮亞波
縮圖 科皮亞波（西班牙語：Copiapó）者，智利阿塔卡馬大區府也. 口十二萬餘. 少雨，瀕阿塔卡馬磧.
星期
星期，又名七日、週、來復、曜日、禮拜等，計時之法也. 西教以神帝六日創世，七日逸休，人遂效之造曆，以來復之日為主日. 一說星期者，猶太人囚巴比倫，考七曜法所得，每日以星名冠之. 七曜，中古傳中國. 《宿曜經》載「夫七曜者，所謂日月五星下直人間，一日一易，七日周而復始. 」今日本、朝鮮存之. 通語稱「禮拜」，則明清傳教士言也.
漢文七日之名
星期、禮拜，以月曜為始，瞻禮以日曜為始. 禮拜，或單稱「禮、拜」，方言有之. 《宿曜經》原文皆作「精日」，或作「某曜直日、某星直日」. 今稱「某曜日」，和臭也. 週五、週六，合稱「週末」. 「來復」與「週」義同，訓循環. 中國舊曆，用二十八宿，盧公明《英華萃林韻府》載之，又《申報》載《天津水師學堂招生告示》「一、凡遇到房、虛、昴、星日，洋文教習放假一日，漢文教習照常督課. 云云」.
參
[[Category:時]]
單鏡筒反光相機
[[File:SLR cross section.svg|thumb|300px|獨目反光相機光具意理圖:
② 四十五度關捩鏡
③ 快門簾
④ 膠捲底片或感光晶片(CCD[]或CMOS)
⑤ 相幅
⑥ 招的
⑦ 五稜鏡
⑧ 觀景窗]] 單鏡筒反光相機，或曰單眼反光相機，概稱之單反.
構以為名，機體有鏡，映像於幅也，窺以昭影像.
史
二十世紀，歲更七旬，採光之士，莫不嗜之，蓋單反誕世，影像之變革也.
工業方昌，匠技日盛，造術之工，其巧莫缺也，已而遂生新械之用.
比至今日，市有單反至售於蒙者，輕其身，因易五棱鏡以平.
漸為數位
初，相機悉盛膠捲，膠片常以三十五毫米，世逮九旬，始以數識，越明世，其價更廉矣.
[[Category:器]]
彰化婦女共勵會
彰化婦女共勵會者，臺灣婦女結社也. 此臺灣婦女結社之始. 大正十四年二月八日立. 事務：例會、講演、健體、展覽也. 講演，皆婦女自道，不假他士之力，先是臺灣未之有也. 會聚、言事，多在廟宇，臺人所習聚也. 方其時也，臺灣總督府並守舊之文人，咸制縛之，而共勵會猶行一載. 昭和元年，累於地方少男少女私奔之爭，遂止.
草創
昔者，彰化女界二三子，嘗習新學，遂創彰化婦女共勵會. 臺灣文化協會彰化支部亦多所協助. 若王敏川、王金海、施至善輩，皆嘗助焉. 大正十四年二月八日未時，舉結社大會，在體仁醫院彰化分院. 楊詠絮致開會辭，潘貞佈創會所歷，王琴審議會則，阮素雲演說. 會人：蔡鳳、李梨、潘蘊真、吳素貞、李秀賢、曾佩紉、蔡賽絨、王森、林晴宜等. 入會自由. 婦女凡有志移陋習、興文化，不限長幼貴賤，咸可以與. 自謂女流亦可結會建黨，有所貢獻於社稷. 舉世潮流，湯湯乃爾，不可以後之也.
共勵會運作之資金，源於會費、捐助. 會人亦有所親製，市之所得，亦資運營. 共勵會事務，俱會人自所籌謀. 初有講習，授日語、漢字、羅馬字、禮儀規矩. 五月，復有體育會. 時女輩之體弱多病也，不為不鮮. 共勵會此舉，期強健婦女體魄，一改弱勢. 七月，始籌講演. 次月廿二日成事，立講堂於彰化天公廟埕，招聽眾二千餘. 唯惡此事者，亦雜其間，聚而哂之，使講者畏. 若幹部潘蘊真、李梨輩，強抑恐懼，畢獻其辭者，什三而已.
逢抑
制限共勵會所為者，臺灣總督府，並守舊之士也. 文協以抗日為務，又乃扶助共勵會. 總督府恐女輩亦事抵抗，是故不敢聽任. 日人爭取婦女之權益，則彰揚之. 至彰化婦女共勵會，則窒礙之. 抑制之法，以督學、廠衛、巡警擾其事. 共勵會每欲有所興作，則駁其請. 講習會均有警察巡以監之，動輒令之休會.
夫自由戀愛、解放婦女，此臺灣舊文士之所非也. 彼儕謂婦女不必解放，而治新學者則非之. 是故二方論戰弗休. 共勵會方立，習漢文、售手藝，而守舊之士猶嘉之. 俟聞是會涉乎文協，遂易其辭. 有赴演講會以阻之者、有謠諑於報刊以謗之者.
休止
昭和元年二月，彰化街長楊吉臣季子楊英奇共臺中霧峰林家後人林士乾，偕吳進緣、楊金環、潘貞、謝金蘭、盧銀五女，圖私奔廈門，事敗. 楊、潘、謝、盧四者，俱有彰化婦女共勵會之籍. 吉臣處事時失於言復廣於鄉里，鄉紳數遂有吉臣引咎辭職之議. 唯保守文士視此議為文協彰化支部推卸之舉，欲緩其倡議自由戀愛之責也. 雙方筆戰於《臺灣日日新報》《臺灣民報》者，計六十餘編. 三月四日，彰化婦女共勵會除涉事四人會籍，期免於詰難. 唯茲事體大，事寢，是會亦散.
李泰
李泰字惠褒，唐太宗四子也. 始王宜都，徙封衛，繼懷王後. 又徙封越，為揚州大都督. 再遷雍州牧、左武候大將軍. 改王魏.
後太宗幸泰延康坊第，曲赦長安死罪，免坊人一年租，府僚以差賜帛. 又泰月稟過太子承乾遠甚，諫議大夫褚遂良諫曰：「聖人尊嫡卑庶，謂之儲君，故用物不會，與王共之，庶子不得為比，所以塞嫌萌，杜禍源. 先王法制，本諸人情，知有國家者必有嫡庶，庶子雖愛，不得過嫡子. 如當親者疏，當尊者卑，則私恩害公，惑誌亂國. 今魏王稟料過東宮，議者以為非是. 昔漢竇太后愛梁王，封四十餘城. 王築苑三百里，治宮室，為復道，費財巨萬，出警人蹕，一不得意，遂發病死. 宣帝亦驕淮陽王，幾至於敗，輔以退讓之臣，乃克免. 今魏王新出閤，且當示以節儉，自可在後月加歲增. 又宜擇師傅，教以謙儉，勉以文學，就成德器，此所謂聖人之教，不肅而成也. 」
太宗又敕泰入居武德殿，侍中魏徵亦言：「王為陛下愛子，欲安全之，則不當使居嫌疑之地. 今武德殿在東宮之西，昔海陵居之矣，論者為不可. 雖時與事異，人之多言，尚或可畏. 又王之心亦弗遑舍，願罷之，成王以寵為懼之美. 」太宗悟，乃止. 時太子承乾病蹇，泰以計傾之，乃引駙馬都尉柴令武、房遺愛等布腹心，而韋挺、杜楚客相繼攝府事. 二人者，為泰要結中朝臣，津介賂遺，群臣更附為朋黨.
承乾懼，陰遣人稱泰府典簽詣玄武門上封，太宗省之，書言泰罪，上怒，即遣捕詰，不獲. 既而太子敗，太宗陰許立泰，岑文本、劉洎請遂立泰為太子. 長孫無忌固欲立晉王，太宗以太原石文有「治萬吉」，復欲從無忌. 泰微知之，因語晉王：「爾善元昌，得無及乎？」王憂甚，太宗怪之，以故對，上憮然悟. 會召承乾譴勒，承乾曰：「臣貴為太子，尚何求？但為泰所圖，與朝臣謀自安爾. 無狀之人，遂教臣為不軌事. 若泰為太子，正使其得計耳. 」太宗曰：「是也，有如立泰，則副君可詭求而得. 使泰也立，承乾、治俱死；治也立，泰、承乾可無它. 」
即幽泰將作監，解雍州牧、相州都督、左武候大將軍，降王東萊. 因詔：「自今太子不道、籓王窺望者，兩棄之，著為令. 」然太宗猶謂無忌曰：「公勸我立雉奴，雉奴仁懦，得無為宗社憂，奈何？」泰尋改王順陽，居均州之鄖鄉. 太宗嘗持泰表語左右曰：「泰文辭可喜，豈非才士？我心念泰無已時，但為社稷計，遣居外，使兩相完也. 」貞觀二十一年進王濮. 高宗即位，詔泰開府置僚屬，車服羞膳異等. 薨鄖鄉，年三十五，贈太尉、雍州牧.
分類:唐列傳
水木茂
水木茂，大正十一年三月八日生，平成廿七年十一月三十日卒，大日本帝國大阪府大阪市住吉區人，男也. 作漫畫，名著為《鬼太郎》. 分類:一九二二年生 分類:二〇一五年卒 分類:大正列傳 分類:大阪府列傳
向日市
向日市處日本京都府.
沿革
昭和四十七年，乙訓郡向日町爲向日市.
地理
南至長岡京市，北接京都市.
它典
分類:近畿地方區劃
保加利亞
保加利亞共和國（保加利亞文：България），在巴爾幹半島，北接羅馬尼亞、塞爾維亞，西鄰馬其頓，南及希臘、土耳其，東望黑海. 其都索菲亞也.
保加利亞之保加爾人，於國至眾，原爲西北亞之突厥人也. 于公元六百年許入克里米亞半島，后立國于今烏克蘭之處，名曰老大保加利亞. 時保加利亞仍行遊牧，未受歐洲教化.
分類:保加利亞史
閩都別記
《閩都別記》，小說也，福州里人何求以乾嘉間集成，具錄此地人物史事、名勝古跡、風習謠諺. 其本事，史乘所載，而閭里所傳. 書分三卷，曰上中下. 凡四百有一回，一百二十萬餘字. 是書稱能裨補史誌.
後有《臨水平妖記》，據《別記》前數回而作.
檀君紀元
檀君紀元，簡稱檀紀，所以紀年，而本乎朝鮮傳說也. 按三韓神話，檀君降世，朝鮮茲立. 厥立此曆法，以銘其功. 西元後之年，加以二千三百卅有三，乃得檀紀.
方韓新獨立，嘗用大韓民國紀年，旋用此曆，又以陰曆十月初三為開天節. 及至西元千九百六十二年，更立新憲法，行第三共和制，代以西曆.
阿羅本
阿羅本者，唐朝景教之傳教士也，至中原宣教者，前無古人. 屬亞述東方教會聶斯托利派，自波斯而來，受封大德.
貞觀九年，大德阿羅本自波斯抵長安. 太宗命宰相房玄齡迎於西郊，且親召之. 十二年，景教准行於唐，上給築寺於長安義興坊. 至高宗朝，封鎮國大法主.
德川吉宗
德川吉宗，日本江戶幕府之八代征夷大將軍也.
貞享元年十月廿一日，誕於和歌山城若山吹上館，初諱賴久，後改賴方. 父紀伊藩主光貞. 元祿十年，封葛野藩主. 及紀伊藩主賴職薨，入嗣為藩主，行改革，民以為賢侯.
享保元年，征夷將軍家繼薨，無嗣. 賴方為宗親，入嗣將軍之統，更名吉宗. 初，日本米價奇貴，民大饑，皆欲為亂. 至吉宗立，行享保改革，闢新田. 民德之，呼曰米將軍.
延享二年，遜位於長男家重，尊為大御所. 寬延六年，薨.
朗圖
朗圖，愛新覺羅氏，清覺羅，滿洲鑲藍旗人. 清景祖五世孫，恪恭貝勒塔察篇古四世孫，莽嘉五子. 清初將領，襲三等男. 生於清崇德六年，曆護軍參領、王府長史. 順治十八年襲三等男. 康熙十三年，其兄薩克圖討三藩死，無子嗣，朝廷令朗圖次子舒淑繼為嗣. 三十二年，卒. 舒淑襲爵，晉為二等男.
子
次子：舒淑，嗣薩克圖. 康熙三十二年，襲二等男. 四十四年，卒
注
分類:清列傳
唐宋八大家
夫唐宋八大家者，乃唐宋八傑出詩人、文學家. 其有二於唐，六於宋也. 唐者乃韓愈、柳宗元，宋者乃蘇氏父子蘇洵、蘇軾、蘇轍三人及歐陽修、曾鞏、王安石也.
分類:唐列傳 分類:宋列傳
電鼠
電鼠，通音皮卡丘，粵音比卡超，袋魔之第二十五者也. 長四十公分，重六公斤. 虎頭，牛眼，企鵝身，閃電尾. 體黃，而背有茶色紋，呈二字形，尾根及耳尖黑. 兩頰有電氣袋，平日蓄電氣，戰則釋之. 幼電鼠親其主，則進化而為之. 予雷石，則化為雷鼠. 初出世也，立爲萬人所愛.
電鼠之名，雖表記因語異，其音萬國共通. 以日本一其音故也.
射鵰英雄傳
夫《射鵰英雄傳》者，金庸先生之武俠小說，其作品之三，「射鵰三部曲」之首也.
略述
宋末，全真道丘處機過臨安郊，識忠良郭嘯天及楊鐵心，時郭夫李氏李萍與楊夫包氏包惜弱有孕，處機乃為二胎中子名郭靖與楊康，盼二兒不忘靖康之恥. 時金六王爺完顏洪烈領其國之壯士追捕丘處機至楊鐵心居所，竟全為處機所誅. 惟洪烈重傷，為包氏所救. 洪烈弗忘包氏之美，斯結宋府迫郭楊二家，後嘯天死，楊、包、李三人皆不知所終. 丘聞噩耗，怒不可遏，乃欲誅害郭、楊者. 乃於臨安處探二人消息，又因奸人段氏而鬥於江南七怪於嘉興，兩敗俱傷. 後處機與七怪破段氏陰謀，惟比武未分勝負，處機乃約七怪尋人，丘尋包氏，七怪尋郭氏，又教養二子成人，十八年後重回嘉興，由郭楊二子再分勝負. 七怪應之，後竟尋李氏於蒙古大漠. 而至於包氏，洪烈偽救之於宋兵，又訛之曰楊鐵心而死，包氏既無依無靠，又為蒙騙，惟投洪烈府，後嫁之為金國王妃，子楊康亦於王府中生，洪烈視為己出.
後郭靖誕，過六歲，因護哲別而為大汗鐵木真所賞，鐵木真乃攜郭靖母子至營. 靖後結「安答」與鐵木真幼子拖雷. 時七怪巧遇靖，喜上眉梢，乃傳之以各門武功. 十載，靖已為粗壯少年，雖天資魯純，獨七怪嚴促之，己又勤奮，全真掌教馬鈺又授之以內功，武功初成. 時鐵木真統一大漠，為「成吉思汗」. 靖因功而為汗招作駙馬，汗以女華箏許之.
十八年之約將至，七怪（一怪亡）與靖南歸，七怪使靖先行. 靖至張家口，遇一丐，與之一見如故，互相傾心. 後南至中都，見王子完顏康欺賣藝者穆易及其女，與之惡戰. 王妃與一全真道介入，紛爭纔解. 後靖悉穆易乃楊鐵心，包氏（王妃）大喜，乃厭洪烈欺瞞，隨鐵心欲走. 金兵阻之，楊包見無路可逃，乃雙雙自殺. 完顏康悉鐵心乃其父，斯拒認.
後靖悉丐非真丐，蓋乃一女，名曰黃蓉，桃花島島主、武學宗師「東邪」黃藥師之女也. 後二人至長江，遇一丐，為「北丐」丐幫幫主洪七公，七公授靖蓉以掌法、棍法. 後靖蓉辭七公，至太湖歸雲莊，見完顏康（楊康）. 時康見靖蓉，大驚曰欲與靖結義.
分類:金庸小說
俄羅斯正教會
俄羅斯正教會(Russkaya pravoslavnaya tserkov)，或曰莫斯科宗主教區（Moskovskiy patriarkhat）. 正教會自治教會其一也，十五教會各相共融. 信眾善男女計一億餘，列諸正教會之首，列諸基督教會之次席，置神聖工會全權總理之，不常召行，多以莫斯科及全俄宗主教行牧首事. 俄羅斯外正教會者，蓋爲舊俄遺民在外者所立，本不相轄，二零零七年，復歸俄正教治下，寰宇皆有棋布焉. 宗主教公署處莫斯科西境亞羅斯拉夫謝爾蓋聖三一修院，今在丹尼洛夫修院.
猛獅亨利
猛獅亨利，一一二九年生，德意志諸侯、元帥也. 其封號有二，曰：薩克森公，是為亨利三世（一一四二年至一一八零年在位），曰：巴伐利亞公，是為亨利十二世（一一五六年至一一八零年在位）.
俄羅斯正教會
略史
公元九八八年，基輔大公弗拉基米爾一世尊東羅馬帝統，奉基督正教，初立正教會於基輔，時隸君士坦丁堡普世宗主教區基輔都主教區. 一二九九年，避蒙元西征，乃遷弗拉基米爾，一三二五年，都主教彼得定座於莫斯科. 一四四八年，莫斯科都主教區自立，更號莫斯科宗主教區，由是不復爲普世宗主教所制. 逾五年，東羅馬亡國，以降數百年及今，人雖未之加譽，實爲正教魁首. 沙皇既稱帝，歷朝皆受冕於莫斯科宗主教，儼然國教矣. 十月革命，舊俄公卿多遭屠戮，教士亦不能免，諸教堂、道院屢被毀損，禮拜、事奉截然而止. 宗主教之位雖存，實亡爾，主教、司祭之中，常有間者暗事克格勃焉. 一九八三年，牧首聖座移駕，一九九二年，蘇聯分崩，方得還於古制，紹興正統. 二零零零年，教會體教民之懇願，察振興之首務，乃復營救世主大教堂，工既竣，蔚為俄國偉觀.
猛獅亨利
亨利出於世族，名曰韋爾夫. 其父者，封公於巴伐利亞、薩克森之地，號曰桀驁亨利，嘗幾得帝位；然於是諸侯懼之，擁霍氏康拉德三世為王. 一一三九年卒，遽削其藩. 其母格特魯德者，洛泰爾二世之女. 父既卒，其母獨撐家業，治韋氏世土. 一一四二年康拉德三世終復其土. 比其一一四六年而冠，韋霍相安.
一一四六年亨利獲權於母. 期年，請還巴伐利亞之地於法蘭克福，帝弗許，遂以兵戎相見. 亨利與其亞夫托斯卡納侯韋爾夫六世敗. 然猛獅亨利友皇侄腓特烈，比其登基，遂悉歸其土.
猛獅亨利為德帥，其績莫大於開疆拓土，過易北河，奪斯拉夫之土. 一一五九年，猛獅亨利建城呂貝克，終成要鎮. 慕尼黑，呂訥堡和布倫瑞克者亦為亨利所建.
既得巴伐利亞，猛獅亨利終為德意志王公之至強者，波羅的海至阿爾卑斯山皆為其土. 一一六六年，他侯結盟而敵之. 戰兩年，敗敵，然王以之為憂. 是時亨利休其妻. 一一七二年，亨利兵犯普法爾茨，俄而娶英王亨利二世之女瑪蒂爾達.
一一七六年，亨利拒從王征意大利，王敗，以為是致其敗，因交惡. 國會召之而亨利弗往，如是者三. 一一八零年，腓特烈削其領地，分之與諸侯僅. 餘不倫瑞克、呂訥堡. 天未之在，一一八二年遭逐. 投其丈亨利二世，居於諾曼底. 一一八五年歸國，未幾又遭逐，之英格蘭. 一一八九年，其妻卒. 是時，赤髯鬼腓特烈三征突厥，猛獅亨利以是為其機，復返. 戰德北，收效甚微. 是時帝崩. 復討其儲六世，欲復其土. 無果，終和解.
後歸呂訥堡以享天倫，資魯班之事，一一九五年八月六日薨.
樂童樂師
樂童樂師，韓國樂班，立於二〇一四年四月七日.
鏈
分類:韓國音樂 分類:梁君娛樂
足利義量
日本國王，征夷大將軍諱義量，日本室町幕府之五代征夷大將軍也. 義持長子也，母日野榮子.
清明上河圖
《清明上河圖》，北宋張擇端繪，今藏故宮博物院，闊二十四點八釐米，長五百二十八釐米.
圖
清明上河圖以左、右間之，左為市，右為鄉. 自右而左，繪鄉橋市船諸物.
史
北宋畫家張擇端繪，十年繪成，曾四進宮，三入民間，今藏北京故宮.
乾隆帝既得之，令宮廷畫師依其構圖，另繪新作，後世稱「清院本」，今藏台北故宮.
九章集
六部九章集，普羅提諾作，弟子弗菲力輯之. 今多簡稱九章集. 一部九講，凡六部五十四講. 弗氏復分之三卷. 以第一、二、三部入卷一. 第四、第五部入卷二. 第六部入卷三. 而後各具名目，遂成書. 雖然，此書不敘時次，由著入玄. 開篇則發自己身，漸而上達，至於終極. 第一部，弗氏所以論人義也，第二、三部，所以論物也. 第四部所以論靈也. 第五部所以論識及見也. 第六部，所以論玄也. 此書希臘言，英人亞瑟·希拉里·阿姆斯特朗嘗譯以英言，於哈佛大學出版社付梓，今行世焉.
追求賽葛
SG Wannabe，韓國樂班，立於二〇〇四年.
分類:韓國音樂
項伯
項伯者名纏，項燕子也，少與張良游，殺人，良活之，伯感其恩德. 與兄梁共起於吳，為楚左令尹.